Raja Afiq Sah Bergelar Suami Anggota Polis Viral Soffwany

Tahniah diucapkan kepada pelakon Raja Afiq sah bergelar suami kepada anggota polis yang juga penyanyi baharu, Soffwany Yusoff, 31 dengan sekali lafaz pagi tadi.

Pasangan itu dinikahkan oleh bapa pengantin perempuan, Mohamad Yusoff Lebai Hamzah di Masjid Diraja Tengku Ampuan Jemaah, Shah Alam. Majlis pernikahan yang di adakan secara tertutup itu hanya dihadiri oleh keluarga terdekat.

Dalam majlis akad nikah itu, Raja Afiq menyerahkan wang hantaran berjumlah RM15,000, mas kahwin sebanyak RM1101 beserta lima dulang dan dibalas dengan tujuh dulang oleh pihak perempuan.

Meluahkan rasa syukur urusan pernikahan dipermudahkan, Raja Afiq berkata dia tidak menyangka perkenalan singkat mereka membawa hingga je jinjang pelamin.

“Alhamdulillah syukur dipermudahkan semuanya, memandangkan sekarang kita dalam Perintah Kawalan Pergerakan Pemulihan, jadi kita adakan majlis pernikahan mengikut prosedur standard.

“Biarpun perkenalan kami singkat, jodoh itu kuat mendekati kami. Kami berkenalan sejak hujung tahun lalu. Rapat dalam awal tahun ini,” katanya.

Ditanya mengenai cahaya mata, Raja Afiq berkata dia dan isteri tidak merancang dan menerima rezeki zuriat bila-bila masa sahaja. Katanya lagi, dia dan isteri akan berbulan madu di Pulau Langkawi.


Safiey Ilias Bakal Berdepan Hukuman Penjara?

Sejak semalam hangat diperkatakan apabila usahawan kosmetik, Safiey Ilias dikatakan bakal berdepan hukuman penjara membabitkan kesalahan di bawah Peraturan 7 (1)(a) Peraturan-Peraturan Kawalan Dadah dan Kosmetik 1984.

Memetik laporan Harian Metro, sumber memberitahu waran tangkap juga sudah dikeluarkan kepada Safiey selepas dua kali gagal hadir pada prosiding yang dijalankan.

BACA: Safiey Illias Fobia Nak Memandu, 8 Bulan Simpan Kereta Mewah

Enggan mengulas lanjut mengenai perkara itu, Safiey berkata dia akan meberitahu mengenai kes berkenaan apabila ianya selesai Isnin depan. Kata Safiey lagi, dia berharap tiada spekulasi liar timbul mengenai kes itu.

“Saya tak nak komen apa-apa dulu sebab sudah menjadi kes mahkamah. Saya akan beritahu kelak sehingga kes ini selesai Isnin ini.

“Saya sendiri tidak tahu akan perbicaraan kes ini. Sebab semasa writ saman dihantar, saya juga tak pasti sama ada ia dihantar ke pejabat atau rumah. Kalau pejabat, pejabat sudah tutup lama. Kalau di rumah, saya pula berada di kampung sejak Ogos lalu akibat masalah depresi dan bipolar.

“Kalau saya tahu akan kes ini, pasti saya beri kerjasama sepenuhnya kerana saya tidak pernah lagi gagal hadir mana-mana kes lain di mahkamah sebelum ini.

“Saya harap tidak timbul sebarang spekulasi yang bukan-bukan. Saya janji akan berkongsi. Terima kasih atas sokongan diberikan kepada saya,” katanya kepada Harian Metro.

Menjelaskan mengenai produk yang dikatakan tidak mengikut garis panduan Kementerian Kesihatan Malaysia (KKM), Safiey berkata, ia bukan produk untuk dipasarkan.

“Kilang beri contoh produk. Saya cuma ingin berikan ‘tester’ kepada peminat saya. Ia belum untuk dijual dan tidak langsung saya promosikan di laman sosial saya.

“Biasanya saya menerima banyak contoh produk dari kilang di Malaysia. Saya suka minta kuantiti yang banyak untuk diberikan kepada peminat untuk mencuba keberkesanan. Jika berkesan, baru saya akan jual dan ikut prosedur pendaftaran bagi tujuan kelulusan produk sebelum dijual.

“Tak perlu risau akan produk keluaran saya kerana saya sudah berniaga sejak berusia 16 tahun lagi dan sentiasa peka dengan peraturan dan prosedur sebelum produk dijual,” katanya.

Difahamkan, Safiey perlu hadir ke Mahkamah Majistret Kuala Lumpur, Isnin ini bagi mendengar keputusan kes itu.


Ucapan Hari Jadi BCL Buat Arwah Suami Undang Sebak

Sudah hampir tujuh bulan pemergian Allahyarham Ashraf Sinclair namun ia pastinya memberi kesan mendapat buat isterinya, Bunga Citra Lestari apatah lagi arwah suaminya meninggal dunia akibat serangan jantung secara mengejut.

Sempena ulang tahun kelahiran Ashraf yang ke-41, BCL ada memuat naik posting ucapan istimewa buat arwah suaminya. Lebih sebak, apabila BCL mengatakan dia akan terus menyayangi suaminya hingga ke akhir hayat.

Malah, BCL turut mengucapkan terima kasih kepada arwah suaminya yang membuatkan dia percaya bahawa dirinya layak untuk dicintai dan masih memegang kata-kata Ashraf yang akan mencintai dirinya seperti mana suaminya menyayanginya sepenuh hati.

“Terima kasih kerana membuatkan saya percaya bahawa saya layak untuk dicintai. Sejak awak tiada, saya perlu menjadi awak…seseorang yang mencintai saya dan seseorang yang mempercayai saya.

“Kata-kata awak sangat hebat dan akhirnya saya dapat melihatnya. Saya akan mencintai diri saya seperti mana awk mencintai saya. Selamat ulang tahun kelahiran sayang,” tulisnya.

Untuk rekod, BCL mendirikan rumah tangga dengan Ashraf pada 2008 dan pasangan itu dikurniakan seorang cahaya mata lelaki Noah Aidan Sinclair kini berusia 10 tahun.


“Ramai Tak Tahu Saya Pernah Bangun Kerja Jam 5 Pagi, Tapi Dilabel ‘Gold Digger’

Kini bergelar jutawan kosmetik di usia muda, pelakon dan ahli perniagaan Syifa Melvin berkata dia kini lebih memberi fokus terhadap bisnes yang diusahakan bersama adik-beradiknya berbanding kerjaya seni.

Menurut Syifa, penglibatannya dalam dunia lakonan dan pengacaraan berlaku secara tiba-tiba. Ujarnya, pada awalnya dia hanyalah seorang influencer dan ramai tidak tahu dia pernah menjadi juru solek.

“Jujurnya saya terjun dalam dunia hiburan tanpa disengajakan saya hanyalah seorang influencer dan pernah menjadi jurusolek selama dua tahun. Ramai yang tak tahu ketika itu, saya pernah bangun jam 5-6 pagi untuk solek pengantin tapi dilabel sebagai ‘gold digger’.

“Rasanya ia telahan yang tidak wajar dilemparkan pada saya, rasa sakit hati. Jadi dalam fasa tersebut saya ada temani Syatilla ke set penggambaran kalau ada masa terluang dan pada masa saya juga sedang belajar.

“Alhamdulillah saya juga ada dapat beberapa tawaran lakonan waktu itu cuma tidak boleh fokus dengan baik,” katanya.

Dalam pada itu, Syifa berkata buat masa ini dia mahu fokus pada dunia perniagaan namun akan mempertimbangkan tawaran berlakon andai ada naskhah bersesuaian selepas ini.

Berkongsi kejayaan mereka adik-beradik dalam dunia perniagaan kosmetik, Syifa berkata mereka sering menjaga hubungan baik, tidak pernah bergaduh apatah lagi cemburu dengan adik-beradik yang lain.

“Tanpa sokongan adik beradik lain mungkin Kekasih by The Melvins tidak akan sampai ke tahap ini. Salah satu rahsia kejayaan kami adalah menjaga hubungan baik antara adik beradik.

“Ibu dan ayah selalu pesan, apapun yang terjadi, adik beradik tak boleh berpecah. Masing-masing kena ambil tanggungjawab untuk bantu dan saling menyayangi,” katanya.


Lima Bulan Jual Cempedak Goreng Tepi Jalan, Hidayah Berjaya Buka Kedai Sendiri

Selepas lima bulan mengusahakan perniagaan cempedak goreng di tepi jalan, isteri Allahyarham Abam Bocey iaitu Nor Hidayah kini berjaya membuka kedai sendiri di Sabak Bernam, Selangor.

Berkongsikan perkhabaran gembira itu di Instagram, Hidayah meluahkan rasa syukur di atas rezeki yang diberikan Allah. Ujarnya, hasil titik peluhnya selama ini akhirnya dia mampu memiliki sebuah kedai.

BACA: Hidayah Syukur Tuntutan Faraid Selesai, Ibu Mentua Tetap Dapat Bahagian

“Alhamdulillah syukur pada Allah, hari jumaat yang penuh barokah ni, syukur pada Allah berkat, kesabaran, titik peluh berniaga kecil-kecilan Cempedak goreng Dayah mampu mempunyai kedai yang tak seberapa ini.

“Terima kasih abang Dayah @sirazmier bantu untuk dapatkan kedai ni, terima kasih mak abah dan keluarga tercinta sentiasa doakan serta sokong Dayah. Terima juga Majlis Daerah Sabak Bernam (MDSB) meluluskan permohonan Kedai dengan cepat,” katanya.

Perkongsian tersebut mendapat pelbagai reaksi daripada netizen yang tidak melepaskan peluang untuk mengucapkan tahniah di atas kejayaannya itu serta memberi kata-kata semangat untuk terus maju dalam dunia perniagaan.

Difahamkan, Hidayah memulakan perniagaan cempedak goreng itu sejak April lalu bersama adik iparnya.

Hidayah dan arwah Abam berkahwin pada Disember 2017. Pasangan itu dikurniakan seorang cahaya mata lelaki yang kini berusia satu tahun.


Sharnaaz & Nelydia Dilabel Sebagai ‘SRK, Kajol’ Versi Malaysia

Siapa yang pernah menonton drama Bukan Kerana Aku Tak Cinta, pasti tidak akan melepaskan peluang untuk melihat gandingan kedua pelakon hebat iaitu Sharnaaz Ahmad dan Nelydia Senrose menerusi filem Jebat.

Meskipun sudah dua minggu ditayangkan, gandingan Sharnaaz dan Nelydia terus mendapat pujian ramai dan menyifatkan kedua pelakon itu sangat serasi apabila berlakon bersama.

Dulu bukan main eh Mas tak nak makan, sekarang haa semua dia nak order lah. Layan jelah Jebat..? Nantikan filem Jebat akan datang mulai 3 September ini hanya di Astro First, Saluran 480, Di Pawagam Rumah Anda! . @nelydiasenrose @sharnaazahmad @peterhughdavis @rahhimo369 @carmen_soo @sangeeta_krishnasamy @theidriskhan @louisaalissachong . #Jebat #FilemJebat #AstroFirst #DiPawagamRumahAnda #TeamJebat #TeamMastura #JebatMasForever

A post shared by @ nelydiasenrose on Aug 31, 2020 at 3:24am PDT

Malah, ada yang menyamakan keserasian mereka itu ibarat pelakon Bollywood terkenal, Shah Rukh Khan dan Kajol. Bahkan, ramai juga yang mengakui gandingan mereka sebagai hero dan heroin merupakan satu pilihan yang tepat.

Dalam pada itu, ramai yang mengatakan mereka sanggup menonton berulang kali kerana terhibur dengan telatah mereka di hadapan kamera. Kata netizen lagi, memang berbaloi menonton filem tersebut dan penonton tidak akan menyesal.


Luna Maya Pernah Kehabisan Wang, Tinggal RM25 Dalam Bank

Mengakui kehidupan seorang artis tidaklah sekaya seperti yang disangka, pelakon Luna Maya mendedahkan dia pernah berdepan kesukaran apabila wang dalam akaun banknya hanya tinggal RM25 (89,000 Rupiah) sahaja.

Dalam temubual bersama Ayu Dewi, Luna ditanya bilakah kali terakhir dia tidak mempunyai duit. Berkongsi cerita mengenai perkara tu, Luna berkata dia pernah terkejut apabila ada satu ketika mengetahui tidak mempunyai wang yang cukup.

“Orang selalu ingat artis itu banyak duit, tak pernah habis duit. Hakikatnya, tidak ya. Saya pernah ya dalam akaun bank saya cuma tinggal 89,000 Rupiah (RM25) sahaja,” jawabnya.

Bagaimanapun, Luna menjelaskn menjelaskan wangnya dalam akaun susut disebabkan membayar bil telefon dan bukannya faktor lain termasuk dicuri.

“Bukan (dicuri) tapi habis, transfer, transfer, transfer! lepas itu lihat sudah tiada duitnya.

“Memang baki wang tinggal itu sahaja, iyalah sekarang buat pemindahan wang guna telefon bimbit. Selepas lihat baki baru tahu duit saya tak banyak,” katanya.


Berat Badan Susut 10 Kg, Keith Foo Hilang Punca Lepas Bercerai?

Rumah tangga yang dibina hanya mampu bertahan selama empat tahun sahaja, bulan lalu pelakon Keith Foo mendedahkan sudah pun bercerai dengan model, Kim Raymond pada penghujung tahun lalu.

Namun, sejak kebelakangan ini ramai yang perasan dengan perubahan fizikal Keith Foo yang semakin menyusut. Susulan itu, ada yang membuat spekulasi perceraian menjadi punca pelakon itu hilang punca sehingga tidak lalu makan.

Bagaimanapun, Keith Foo menafikan perkara itu dan menjelaskan berat badannya susut kerana mengamalkan gaya hidup sihat. Ujarnya, dia dalam misi menguruskan badan sebelum berpisah lagi.

“Memang berat badan saya turun. Tapi bukanlah sebab bercerai… Kalau yang mengikuti saya di Instagram sebelum berpisah lagi saya dalam misi menguruskan badan.

“Benar macam-macam andaian mula kedengaran apabila saya berjaya menurunkan berat badan. Tapi saya sebenarnya mengamalkan gaya hidup sihat dan kurus bantuan produk makanan kesihatan, Cococurv,” katanya.

Katanya lagi, dia menurunkan berat badan bukanlah kerana terdesak untuk nampak bagus dan hebat tetapi kerana kelangsungan dalam dunia seni memandangkan dia sudah lama menyepi serta perlu bersaing dengan bakat baru.

“Pada tahap dan zaman sekarang, soal menjaga badan itu bukan semata mata nak nampak hebat dan cantik dalam gambar. Apatah lagi tunjuk bagus. Ia kini lebih kepada gaya hidup.

“Saya buat semua ini juga demi survival dan kelangsungan dalam dunia seni. Sekian lama menyepi saya juga mahu tampil segar bersaing dengan bakat baru dan sedia ada secara positif.

“Saya lakukan ini juga demi anak dan menambah kepercayaan terhadap diri,” katanya.


“Ramai Mesej Tanya Macam Mana Nak Cerai”

Kemelut antara Sharnaaz Ahmad dan bekas isterinya, Noor Nabila akhirnya selesai apabila kedua mereka sepakat dengan tiga tuntutan yang dimeterai dalam perjanjian persetujuan di Mahkamah Tinggi Syariah Kuala Lumpur semalam.

Dalam pada itu, Nabila mendedahkan dia menerima banyak mesej daripada pengikut di media sosial yang bertanyakan mengenai penceraian. Ujarnya, ramai yang bertanyakan bagaimana dia kuat untuk berdepan dengan bekas suami.

BACA: Sharnaaz Ahmad Setuju Bayar Nafkah Anak RM1,200 Sebulan, Nabila Dapat Rumah

“Bagi saya pertama sekali kita kena clearkan apa yang kita nak dalam hidup. Kalau anak keutamaan, kita fokuskan hal itu dan clearkan dengan bekas suami. Teruskan hidup jangan ada marah atau dendam.

“Tak bagus untuk kesihatan kita, hari-hari bangun emosi. Tak baik juga untuk anak-anak,” katanya.

Kata Nabila lagi, ada juga yang bertanyakan mengenai proses perceraian. Malah, turut menerima pertanyaan daripada artis yang mahu mendapatkan nasihatnya berhubung isu hal rumah tangga.

“Ramai DM (direct message) di Instagram tanya macam mana nak cerai. Nasihat saya janganlah cerai kalau benda tu sikit-sikit atau hal kecil.Tak payah lah, selesai dulu. Artis pun ada DM saya, if artis lagi lah jangan.

“Jangan datang mahkamah, benda ni akan jadi besar. Kalau kita buat keputusan drastik, benda ni memang tak boleh settle. Lagi satu jangan DM saya, boleh tanya peguam sebab saya tak boleh tolong,” katanya.


Power Beb! Ini Sebab Kenapa realme 7 & realme 7 Pro, Telefon Pintar Pertama Lulus Ujian ‘TÜV Rheinland’!

Kami pasti anda kenal sangat dengan jenama realme kan? Terbaharu, mereka ada keluarkan telefon pintar realme 7 dan realme 7 Pro yang tak lama jer lagi masuk pasaran Malaysia.

Apa yang menariknya, kami pasti anda jatuh cinta pandang pertama dengan realme 7 ni! Nak tahu sebab apa? Antaranya adalah designnya yang stylish dan warnanya yang sangat menarik.

Nak tahu apa yang lagi padu? Siri realme 7 juga merupakan telefon pintar pertama yang lulus TÜV Rheinland Smartphone Reliability Verification dan telefon pintar pertama dunia yang menggunakan cipset MediaTek Helio G95 Gaming Processor! Betul power!

Jap! Anda tahu ke tidak apa benda TÜV Rheinland Smartphone Reliability Verification tu? Mai sini kami nak habaq…

TÜV adalah Technischer Uberwachungsverein (Technical Inspection Association) yang berada di Jerman. Mereka juga ada cawangan di sekitar Eropah, Afrika dan Amerika Syarikat. Mereka ni bertanggungjawab untuk menguji sesuatu produk dari segi keselamatan dan perlu memenuhi syarat minimum Akta Peralatan dan Keselamatan Produk Jerman.

Dan jangan terkejut, realme 7 dan realme 7 Pro adalah telefon pintar pertama yang lulus TÜV Rheinland Smartphone Reliability Verification atau dalam bahasa Melayunya, Pengiktirafan Kebolehpercayaan TÜV Rheinland Jerman. Ha! Gituh.

Anda perasan tak sekarang ni telefon pintar dah jadi alat penting dalam kehidupan moden kita sekarang ni. Sebabnya ia adalah alat komunikasi terpenting untuk kita berkomunikasi antara satu sama lain.

Dengan kemajuan teknologi yang pesat dalam industri ini, banyak telefon pintar muncul dengan macam-macam fungsi. Sampaikan kita pulak yang tak terpilih sebab terlalu banyak sangat telefon pintar kan?

Tapi macam mana kita nak percaya sesuatu telefon pintar tu terbaik untuk kita? Eh, dah macam pilih jodoh pulak! Gurau jer…okay berbalik kepada telefon pintar, susah kan kita nak percaya dengan satu-satu telefon pintar tu.

Jadi, disebabkan persoalan dan cabaran ini, realme komited menjemput TÜV Rheinland untuk menjalankan ujian untuk mendapatkan kebolehpercayaan siri realme 7 ini.

Sebanyak 22 ujian besar dan 38 ujian kecil merangkumi ujian suhu tinggi dan rendah, ujian kelembapan tinggi dan rendah, ujian turun naik voltan, ujian hayat butang, ujian elektrik statik, dan banyak lagi.

Untuk info anda, TÜV Rheinland Smartphone Reliability Verification ini mengandungi tiga senario penggunaan iaitu penggunaan harian, kebolehpercayaan komponen dan persekitaran yang ekstrem. Pengesahan ini memastikan bahawa telefon pintar realme bukan sahaja bagus untuk digunakan, tetapi juga lebih tahan lama.

Telefon pintar siri realme 7 ini yang didatangi dengan 2 warna Mist White dan Mist Blue . Bagi realme 7, ia mempunyai Kamera Quad 64MP dengan sensor Sony IMX682. Dan tambah menarik, dalam masa 26 minit sahaja, bateri 5000mAh dah dicas 50% kerana ia mempunyai 30W Dart Charge.

Kalau nak tahu lebih details tentang siri realme 7 ni, anda nantikan ketibaannya nanti okay! Dah tak lama dah. Anda boleh jer ke Facebook rasmi realme pada 24 September ini bermula 12 tengah hari untuk saksikan sendiri perasmian telefon pintar pertama lulusan TÜV Rheinland Smartphone Reliability Verification ini!


Ayda Jebat Tak Hadapi Dugaan Bertunang Macam Orang Lain

Selalunya orang kata fasa bertunang penuh dengan ujian dan dugaan sehinggakan ada pasangan yang kecundang yang akhirnya memutuskan pertunangan. Namun situasi berbeza dilalui Ayda Jebat dan tunangnya, Nabil Mahir.

Ayda mengakui sehingga kini mereka tidak pernah didatangi ujian yang boleh mengganggu gugat kasih sayang mereka, bahkan mereka seperti mahu mempercepatkan majlis perkahwinan.

BACA: Hantar Gambar Lucah Kepada Ayda Jebat, Nabil Mahir Beri Amaran

“Saya dah selalu dengar pelbagai kenyataan dikeluarkan mengenai perkara ini. Betul atau sekadar nak mengusik tak pastilah.

“Sehingga kini, alhamdulillah saya dan Nabil gembira dengan apa yang dilalui. Hubungan kami lancar dan setiap hari kami seperti nak segerakan perkahwinan. Tak dinafikan ada beberapa dugaan, tapi bukan berkaitan hubungan kami,” katanya kepada Harian Metro.

Ayda berkata dugaan yang datang adalah dari segi tawaran kerja. Ujarnya, adakalanya dia memikirkan adakah perlu mengambil tawaran tersebut ataupun memikirkan soal majlis perkahwinan terlebih dahulu.

“Sekiranya saya ambil, persediaan kahwin akan terganggu pula. Macam-macam yang datang dalam kepala. Contohnya, kalau ambil kerja itu, saya akan dapat duit banyak, tapi bagaimana pula dengan persediaan hari bahagia ini.

“Ia berbeza iaitu apa yang kamu perlukan dan apa yang kamu nak. Sekarang apa yang diutamakan ialah majlis kahwin kami. Itu dugaan dan Tuhan kata yang mana saya nak? Saya nak suami atau duit,” katanya.

Dalam pada itu, Ayda berkata dia kini giat melakukan persiapan menuju hari bahagia yang masih dirahsiakan tarikhnya. Ujarnya, dia menguruskan majlis berkenaan dengan bantuan perunding perkahwinan.


Syatilla Melvin Akui Sengaja Guna Gambar Panas Promosi Produk

Baru-baru ini hangat diperkatakan mengenai tindakan pasangan selebriti Syatilla Melvin dan Shaheizy Sam memperomosikan produk di Instagram yang disifatkan berunsur lucah dan menggunakan cara pemasaran murahan.

Menurut Syatilla, mereka memang sengaja menggunakan foto yang membawa pelbagai maksud untuk menaik perhatian ramai. Bagaimanapun, Syatilla berkata ia terpulang pada pandangan individu masing-masing mengenai gambar tersebut.

“Kalau mereka nampak benda itu secara negatif memang automatik ia akan jadi negatif. Tapi berbeza pula kalau mereka pandang secara positif. Ikut pada pandangan individu itu macam mana.

“Sebab bukan gambar straight foward. Saya dan Sam memang sengaja wujudkan double meaning dalam foto tersebut. Memang kami dah jangka benda ini (kecaman) dan ini bermaksud apa kami cuba sampaikan berjaya.

“Tiada niat nak buat sesuatu nampak lucah. Tapi kalau dah netizen pandang benda itu secara negatif, kami tak boleh kawal apa yang mereka rasa. Bagi saya, bad marketing is still marketing,” katanya kepada mStar.

Dalam pada itu, Syatilla berkata segala kecaman dan kritikan di terima sejak menceburi dunia seni menjadikan dirinya semakin kuat. Malah, kini apa sahaja kritikan yang dilemparkan tidak memberi kesan padanya.

“Saya ambil segala kecaman secara postif dan saya menjadi diri saya hari ini pun sebab orang kecam saya. Lagi orang bercakap pasal kita, Allah akan tolong sebab kita bukan buat sesuatu yang salah.

“Kalau orang tak kecan dan cakap buruk tentang saya mungkin saya tak kuat macam sekarang. Lagipun saya memang sejenis biarkan saja komen negatif tanpa membacanya,” katanya.

Terdahulu, Syatilla dan adik-beradiknya kini bergelar jutawan muda selepas mengusahakan produk kosmetik diberi nama Kekasih by The Melvins sejak Mei tahun lalu.


Sharifah Sakinah Dah Jumpa Pengganti, Bercinta Dengan Mat Saleh

Mengesahkan sudah pun bercerai pada Mei lalu selepas lima tahun mendirikan rumah tangga dengan seorang juruterbang, Aliff Adha, pelakon Sharifah Sakinah mengakui sudah bertemu pengganti.

Tidak berahsia mengenai hubungannya dengan jejaka Mat Saleh itu, Sakinah berkata perkenalan mereka bermula di pusat senaman selepas selesai tempoh edah. Sakinah juga mengatakan jejaka tersebut tua 10 tahun darinya.

“Sekarang gembira..Saya seorang transparent.. Kalau betul mengaku jelah. Yelah.. Satu hari jadi yang sama, 10 tahun beza umur. Selepas habis edah kami berkenalan di pusat senaman. Rezeki.. Baik pulak tu,” katanya kepada Astro Gempak.

Dalam pada itu, Sakinah yang ditemui di majlis Grand Finale Wholly Fitz di DoubleTree, Hilton, Kuala Lumpur semalam turut ditemani jejaka mat saleh tersebut.

Terdahulu, Sakinah menyatakan dia enggan merujuk kembali dengan bekas suami untuk memberi fokus kepada diri dan anak tunggalnya sahaja. Ujarnya,  dia memerlukan ruang untuk bersendiri bagi merawat masalah Gangguan Kurang Daya Tumpuan dan Hiperaktif (ADHD) yang dialaminya sekarang.

Sakinah mendirikan rumah tangga dengan Aliff pada 28 Mac 2015. Hasil perkongsian hidup, pasangan berkenaan dikurniakan seorang cahaya mata, Anais Adha yang kini berusia tiga tahun.


Sharnaaz Ahmad Setuju Bayar Nafkah Anak RM1,200 Sebulan, Nabila Dapat Rumah

Kemelut antara Sharnaaz Ahmad dan bekas isterinya, Noor Nabila akhirnya selesai apabila kedua mereka sepakat dengan tiga tuntutan yang dimeterai dalam perjanjian penghakiman persetujuan di Mahkamah Tinggi Syariah Kuala Lumpur.

Memetik laporan mStar Online, tuntutan yang dimeterai melalui surat ditandatangani kedua-dua pihak itu membabitkan nafkah edah, hadanah atau hak penjagaan dan nusyuz.

Menerusi tuntutan itu, Sharnaaz bersetuju memberi nafkah edah kepada Nabila sebanyak RM500 selama tiga bulan dan nafkah anak sebanyak RM1,200 sebulan.

Selain itu, hak penjagaan anak turut diberikan kepada Nabila termasuk memberi kebenaran kepada Sharnaaz berjumpa anak mereka serta tuntutan nusyuz turut dibatalkan.

Dalam pada itu, Nabila juga bersetuju mengetepikan tuntutan mutaah kecuali sebuah rumah di Taman Tun Dr Ismail yang dipindah milik kepadanya.

Sementara itu, Nabila yang ditemui oleh pihak media mengakui lega apabila segala proses berakhir dengan baik. Sharnaaz juga meluahkan rasa syukur kes berkenaan akhirnya selesai dan mencapai kata sepakat.

Pasangan itu berkahwin pada 31 Mac 2017 di sebuah hotel di Petaling Jaya, Selangor, namun bercerai secara hakam pada 9 Julai lalu. Hasil perkahwinan, mereka dikurniakan anak lelaki, Jebat Jayden kini berusia dua tahun.


Fattah Amin Nyanyi Lagu Nasyid, Hadiah Istimewa Untuk Anak

Melancarkan single terbaru berunsur Islamik berjudul Kiriman Agung, pelakon dan penyanyi Fattah Amin berkata lagu tersebut adalah istimewa untuk anak sulungnya yang bakal lahir tidak lama lagi.

Menurut Fattah, lagu ciptaan Hafiz Hamidun dan Fedtri Yahya itu merupakan doa dan harapan seorang bapa untuk anaknya. Ujarnya lagi, lagu tersebut adalah lahir dari hatinya untuk disampaikan kepada para pendengar.

BACA: Sarat 8 Bulan, Fattah Amin Bimbang Fazura Masih Kuat Bekerja

“Lagu ini adalah hadiah buat anak yang bakal dilahirkan tidak lama lagi. InsyaAllah. Lagu ini lebih kepada doa dan harapan seorang ayah untuk zuriat yang bakal dilahirkan.

“Bagi saya lagu ini bukan saja untuk saya tapi juga buat mereka yang bakal bergelar bapa. Lagu ini keseluruhan idea dan konsep datang daripada saya. Saya bagi direction kepada Hafiz dan Fedtri untuk buat lagu ini.

“Saya ceritakan pada mereka macam mana yang saya mahukan untuk lagu ini. Jadi secara asasnya lagu ini lahir dari hati saya untuk disampaikan kepada pendengar,” katanya kepada mStar Online.

Berkongsi mengenai genre lagu tersebut, Fattah berkata dia sudah lama mahu menyanyikan lagu ketuhanan dan proses rakaman lagu itu memberi pengalaman baru buat dirinya sebagai penyanyi.

“Sebenarnya saya sudah lama nak nyanyi lagu ketuhanan atau Islamik. Tapi ini kali pertama dapat peluang daripada Universal Music Malaysia dan dapat pula berkolaborasi dengan Hafiz dan Fedtri.

“Nak cakap susah atau tak tentu saja susah. Apatah lagi ini percubaan pertama saya sebab tak pernah nyanyi lagu seperti ini. Tapi Alhamdulillah dapat tunjuk ajar daripada penerbit,” katanya.


Fedtri Yahya Kemalangan, Selamat Jalani Pembedahan

Pengacara dan penulis lirik, Ahmad Fedtri Yahya, cedera di muka selepas terlibat kemalangan kecil terjatuh dari basikal semalam. Difahamkan, kejadian itu berlaku selepas selesai membuat liputan sempena dengan Sambutan Hari Malaysia.

Akibat kemalangan itu, Fedtri mengalami kecederaan di bibir, kening, dagu dan rahang. Isterinya, Anati Ismail berkata, Fedtri tidak mengalami kecederaan serius pada anggota badan lain dan selamat menjalani pembedahan.

“Alhamdulillah, suami selamat menjalani pembedahan semalam. Cuma, bibir bengkak sebab bahagian dalam mulut dijahit kerana tulang rahang patah dan perlu dimasukkan skru di kiri dan kanan.

“Dia juga dibawa untuk ujian imbasan x-ray. Doakan yang terbaik untuk kesembuhannya. Terima kasih atas doa daripada semua,” katanya kepada Harian Metro.

Kata Anati lagi, suaminya jatuh tersembam menyebabkan bahagian muka mengalami kecederaan dan ketika itu dia memakai topi keledar.

“Saya difahamkan suami pakai topi keledar, cuma dia jatuh tersembam. Ketika bangun, dia tak rasa apa-apa, tapi dia pelik apabila orang terkejut melihat mukanya yang berdarah.

“Jadi, selepas dibawa ke hospital, doktor sarankan untuk buat pembedahan untuk betulkan tulang rahang yang patah,” katanya.


Nak Bernyanyi Satu Pentas Dengan Artis Kegemaran Anda? Jangan Lupa Join Suria Duo X

OMG! Bernyanyi satu pentas dengan artis kesayangan? Siapa tak nak ni memang rugi banyak lagi. Kami yakin mesti ramai gila yang teringin nak berduet dengan artis kegemaran anda kan? Lagi-lagi berkongsi pentas, memang inilah peluang terbaik buat anda yang dah lama ternanti-nantikan peluang ini.

Bukan itu sahaja, anda juga bakal menangi sebahagian daripada wang tunai RM10,000 bila sertai peraduan Suria Duo X ni. Fuhh, memang kena rebut peluang ni, bukan senang nak dapat ni.

Buat peminat Siti Sarah, Syamel, Ara Johari, Azlan & The Typewriter, Ezad Lazim dan Aina Abdul yang gemar menyanyi dan berkaraoke, ini adalah peluang terbaik anda untuk menangi wang tunai dan peluang berduet dengan artis kegemaran anda di atas pentas finale Suria Duo X pada 9 Oktober ini.

1. Saksikan persembahan Suria Duo X setiap minggu di Facebook Suria FM dan Youtube Suria TV.

2. ‘Cover’ dan rekod salah satu lagu Suria Duo X yang tersenarai di laman web suria.my.

4. Peserta perlu meletakkan tag @suriamalaysia dan #suriamalaysia #SuriaDuoX dan #namakumpulanpilihan di ruangan caption.

Mudahkan caranya. Ikut sahaja langkah di atas anda dah boleh bernyanyi bersama selebriti kegemaran anda.

Persembahan minggu pertama Suria Duo X pada Jumaat lepas telah menyaksikan gabungan penyanyi hebat Syamel dan Siti Sarah yang membawakan lagu duet Romancinta. Sebelum membawakan lagu duet, Syamel dan Siti Sarah mempersembahkan lagu popular pasangan duet masing-masing.

Bagaimana pula persembahan daripada artis kumpulan minggu ini yang terkenal dengan kepaduan suara mereka, Ezad Lazim dan Aina Abdul?

Jangan ketinggalan menyaksikan persembahan mereka secara langsung di Facebook Suria FM dan Youtube Suria TV pada 18 September ini, jam 9.00 malam.

Suria Duo X merupakan sebuah program digital yang menggabungkan penyanyi lama dan penyanyi baru seperti Aina Abdul, Siti Sarah, Ezad Lazim, Ara Johari, Azlan & The Typewriter dan Syamel di atas satu pentas di mana mereka akan menyanyikan lagu popular pasangan masing-masing dan lagu duet yang diubah gubahan muziknya.

Untuk maklumat lanjut, layari laman web Suria suria.my atau ikuti media sosial Suria Malaysia.


Syifa Melvin & Adik Beradik Kini Bergelar Jutawan

Selepas mengusahakan produk kosmetik diberi nama Kekasih by The Melvins sejak Mei lalu, pelakon Syifa Melvin bersyukur dia bersama adik-beradiknya iaitu Syatilla, Syida dan Syafiqa Melvin kini bergelar jutawan muda.

Menurut pelakon berusia 26 tahun itu, kejayaan itu adalah hasil usaha mereka yang bekerja keras serta pelanggan yang sentiasa memberi sokongan. Ujarnya lagi keutamaan perniagaan itu adalah untuk berkongsi rezeki dengan yang lain.

BACA: Syifa Melvin Akui Gagal Matematik Dalam SPM, Tapi Tak Bodoh Kira Duit

“Alhamdulillah, syukur ke hadrat Allah. Semua yang kami perolehi adalah hasil usaha sendiri dan rezeki pemberian Allah SWT.

“Kami juga beruntung kerana mempunyai pelanggan yang sentiasa memberikan sokongan. Apapun, kami berasakan masih banyak perkara yang perlu kami belajar dalam bidang perniagaan ini.

“Apa yang penting, kami gembira kerana apa yang diusahakan mendapat respons positif peminat yang menjadi pelanggan. Keutamaan kami dalam perniagaan ini adalah untuk berkongsi rezeki dengan yang lain,” katanya kepada Harian Metro.

Dalam pada itu, Syifa meluahkan rasa syukur dikurniakan adik-beradik yang sangat komited dan bersungguh-sungguh dalam menjalankan perniagaan. Katanya lagi, rahsia kejayaan mereka adalah sentiasa menjaga hubungan baik antara adik-beradik.

“Tanpa sokongan adik-beradik lain mungkin Kekasih by The Melvins tidak akan sampai ke tahap ini. Saya harus memberikan kredit kepada ketiga-tiga cinta hati saya yang sentiasa berusaha dan mempunyai semangat untuk berjaya.

“Mungkin salah satu rahsia kejayaan kami adalah menjaga hubungan baik antara adik-beradik. Kami tak gaduh, tak masam muka, tak cemburu apatah lagi berkira fasal duit.

“Ibu dan ayah selalu pesan apapun yang terjadi adik-beradik tak boleh berpecah. Masing-masing kena ambil tanggunjgawab untuk membantu dan saling menyayangi. Alhamdulillah, tak sangka rezeki Allah nak bagi dalam sekelip mata,” katanya.


Siti Elizad Mulakan Rawatan IVF, Mohon Urusan Dipermudahkan

Seperti semua sedia maklum, pelakon dan pengacara Siti Elizad berharap agar dikurniakan cahaya mata tahun ini. Selepas hampir 5 tahun mendirikan rumah tangga, Elizad dan suami mahu melakukan rawatan IVF.

Terbaru, Elizad mendedahkan dia sudah menjalani rawatan In vitro fertilisation (IVF) untuk sesi pertama. Menerusi Instagram, Elizad turut berkongsikan gambar memaparkan momen ketika dia menjalani rawatan berkenaan.

Elizad memberitahu doktor menasihatinya untuk tidak melakukan aktiviti lasak termasuklah aktiviti bermotosikal selepas 2 minggu sesi pertama rawatan IVF tersebut.

Bismillahirrahmannirrahim , kembali for my ivf journey ?? . Ni baru 1st session , ? after 2 weeks no more VROOM2 & NO aktiviti lasak doktor ckp ? . To those yg ttc pls come to @sophea_fertility . They are very helpful & supportive . Doakan kami ya ?? . ( Jadi 2 minggu dr skrg masih boleh jalan2 , vroom2 cuti sana sini lagi ? , pastu dah kena simpan vroom2 buat perhiasan ) . ? . #elizadivfjourney #counttheblessings #alwaysbepositiveinlife ?

A post shared by  ELIZAD SHARIFUDDIN (@elizadsharifuddin) on Sep 14, 2020 at 6:03pm PDT

“Bismillahirahmanirrahim. Kembali untuk menjalani rawatan IVF. Ini baru sesi pertama. Selepas dua minggu lagi, doktor pesan tiada lagi vroom vroom (motosikal) dan aktiviti lasak. Doakan kami ya.

“Jadi dua minggu dari sekarang masih boleh jalan-jalan, naik motosikal cuti sana-sini lagi. Lepas ini kena simpan motor buat perhiasan,” katanya.

Diruangan komen, rata-rata rakan artis dan peminat pelakon itu mendoakan agar urasannya dipermudahkan serta diberi rezeki untuk menimang cahaya mata.

Untuk rekod, Elizad mendirikan rumah tangga dengan duda dua anak, Shamsul Baharin Rahman pada 11 Januari 2015.


Hanis Zalikha Hanya Benarkan Anak Tengok TV Hujung Minggu Sahaja

Setiap ibu pasti mahukan yang terbaik untuk anak-anak dan tidak mahu anak hanya asyik menonton televisyen atau ketagih dengan gajet. Seperti Hanis Zalikha, pelakon itu mendedahkan dia hanya membenarkan anak-anak menonton televisyen hanya pada hujung minggu.

Perkara itu dikongsikan oleh Hanis menerusi soal jawab bersama pengikutnya di Inst Story. Kata Hanis lagi dia hanya membenarkan anak menonton televisyen pada hari Sabtu dan Ahad serta mempunyai tempoh yang telah ditetapkan.

“Budak-budak ini hanya dapat menonton televisyen pada hari Sabtu dan Ahad. Pukul 6 petang, televisyen sudah ditutup,” katanya.

Dalam pada itu, ada pengikutnya yang bertanyakan sama ada adakah anak-anaknya tidak bosan kerana tidak menonton televisyen. Bagaimanapun, Hanis menjawab anak kecil tidak mudah berasa bosan jika dibandingkan dengan emosi orang dewasa.

“Sebenarnya anak-anak kecil sangat hebat, imaginasi mereka sangat tinggi. Mereka bukan macam kita mudah tepu dan cepat bosan.

“Kanak-kanak mampu berfikir dengan kreatif dalam suasana yang paling kosong dan dengan barang yang terhad,” jawabnya.

Terdahulu, Hanis pernah mendedahkan tidak memberi anaknya menggunakan gajet ketika pada usia masih kecil.

Hanis dan Hairul mendirikan rumah tangga pada Jun 2015. Pasangan itu dikurniakan dua orang cahaya mata iaitu Yusuf Iskandar, 4, dan Alisa Aisyah kini berusia setahun.


Aliff Aziz Terima Hadiah Istimewa Dari Bella Astillah Sebelum Dihukum Penjara

Semalam, pelakon dan penyanyi Aliff Aziz telah dijatuhkan hukuman penjara dua minggu dan denda RM1,500 oleh Mahkamah Negara Singapura selepas didapati bersalah atas tuduhan mencuri dan berkelakuan tidak senonoh di tempat awam.

Menerusi Insta Story miliknya semalam, Aliff sempat memuat naik video nyanyian kiriman daripada isterinya, Bella Astillah sebelum pergi ke mahkamah sebagai penguat semangat untuk menghadapi ujian tersebut.

BACA: Aliff Aziz Dipenjara Dua Minggu Kerana Mencuri, Berkelakuan Tak Senonoh

Dalam posting tersebut, Aliff turut meluahkan rasa cinta buat isterinya itu serta meminta orang ramai mendoakan yang baik-baik untuk dirinya.

Pada 7 Ogos lalu, Aliff mengaku bersalah di atas dua pertuduhan itu di Mahkamah Negara Singapura. Menurut kertas pertuduhan, Aliff didakwa mencuri wang S$300 (RM950) dan 1 juta rupiah (RM285) milik seorang pelakon dan ahli politik Indonesia.

Aliff mengakui dia mencuri wang tunai berkenaan kerana ‘dia memerlukan wang’. Aliff kemudian menggunakan wang tunai itu untuk makanan dan pengangkutan.

Bagi pertuduhan kedua adalah bagi kelakuan tidak senonoh dengan menjerit dan menunjukkan isyarat menggunakan tangan semasa berada di tempat awam. Ketika kejadian itu, Aliff didapati mabuk sekitar 5.30 pagi di kawasan Orchard Road.


Yatt Hamzah Keguguran Selepas Alami Keracunan Makanan

Hasrat untuk menimang cahaya mata kelima tidak kesampaian apabila pelakon Yatt Hamzah berkongsikan berita sedih apabila dia mengalami keguguran selepas keracunan makanan petang semalam.

Menerusi satu perkongsian di Instagram miliknya, Yatt berkata pada awalnya dia muntah-muntah dan cirit-birit selepas menikmati makan malam di sebuah restoran ikan bakar di Melaka pada malam Isnin lalu.

BACA: Bayi Yatt Hamzah Berusia 50 Hari Terlepas Jatuh Ke Lantai

“Wahai anak Bonda yang kelima, tiada rezeki Bonda untuk mendakap dan besarkan kamu di dunia seperti kakak-kakak yang lain. Semoga ada rezeki berjumpa dan mendakapmu di akhirat nanti. Allah lebih Menyayangimu, Allah lebih Mengetahui..

“Sejak semalam Bonda keracunan makanan hingga cirit birit dan muntah selepas makan di Restoran Ikan Bakar pada malam sebelumnya. Mulanya ingat sakit perut kerana keracunan sahaja. Rupanya ada kamu nak pergi tinggalkan Bonda,” tulisnya.

Dalam pada itu, Yatt berkata dia akui panik kerana ia merupakan pengalaman pertamanya mengalami keguguran serta meminta orang ramai mendoakan kesihatannya kembali pulih.

“Pengalaman pertama. Sebak dan tak terkata. Panik sekejap masa awal tadi. Semoga Allah bagi kuat. Semoga Bonda segera sembuh. Doakan ya,” tulisnya.

Yatt berkahwin dengan Mohamad Zulfahdli Khiruddin pada Februari 2016 dan dikurniakan tiga cahaya mata perempuan. Yatt juga turut mempunyai seorang lagi anak, Suci Hanania Malika, hasil perkahwinannya terdahulu.


Suami Puji Tasha Shila Semakin Hari Semakin Penyayang

Hampir tujuh bulan bergelar suami isteri selepas mendirikan rumah tangga pada Februari lalu, suami pelakon Tasha Shila iaitu Muhammad Atiq Idris berkongsikan isterinya semakin menunjukkan sikap penyayangnya.

Menurut Atiq, isterinya banyak berubah selepas berkahwin dan menyifatkan dirinya sangat bertuah kerana memiliki isteri yang cukup penyayang dan mengambil berat mengenai dirinya. Mengakui rumah tangga turut berdepan ujian, namun dia dan Tasha berjaya menghadapinya.

BACA: Mahu Jaga Nama Baik Suami, Tasha Shila Tolak Watak Penggoda

“Saya lihat sikap Tasha banyak berubah selepas berumah tangga. Makin hari, makin penyayang dan mengambil berat. Sejujurnya, kami tak bercinta, jadi hanya mengenali karakter masing-masing selepas berkahwin.

“Banyak perkara diterokai bersama. Bagaimanapun, bohonglah jika tidak diuji untuk bersabar. Pasangan suami isteri mana pun pasti terima ujian, tetapi setakat ini, syukur kami bahagia.

“Apa yang lebih seronok apabila dapat melakukan ibadah bersama. Itulah yang merapatkan lagi hubungan kami,” katanya kepada BH Online.

Dalam pada itu, Tasha berkata dia kini sedang melalui fasa bahagia, meskipun mengenali suami dalam tempoh tidak lama. Malah, mereka kini melakukan aktiviti bersama serta saling menemani jika masing-masing ada urusan kerja.

“Selepas berkahwin, saya bahagia bersama suami. Kami banyak menghabiskan masa berdua terutama ketika tempoh Perintah Kawalan Pergerakan (PKP).

“Jika ada penggambaran, suami akan menghantar dan mengambil di lokasi. Jika tiada penggambaran, saya pula akan mengikutnya. Orang nak kata kami tidak boleh berenggang pun tak kisahlah.

“Sebab kami tak merasa bercinta pun sebelum berkahwin, jadi inilah masanya. Bagi saya, lebih berkat melakukan kerja bersama suami,” katanya.


Hamil 6 Bulan, Penampilan Zahirah Macwilson Dipuji Ramai

Usia kandungan anak pertama kini mencecah enam bulan, penampilan terbaru Zahirah Macwilson menjadi perhatian ramai di media sosial apabila pelakon itu berkongsikan video tips gaya buat pengikutnya.

Namun apa yang mencuri perhatian ramai, meskipun sedang sarat mengandung namun tubuh badannya kekal langsing. Malah, ianya tidak menghalang Zahirah untuk tampil bergaya dalam penampilan sehariannya.

Wasn’t going to post this initially but here we are. I’ll try do more ? @mixy.beauty Outfit 1: Dress @bershka Cardigan (tag has come off & can’t remember where I got it from) Bag @colehaanmy Shoes @chanelofficial Necklace @thomassabo Earrings @myjn_official Lips @mixy.beauty Outfit 2: Dress @bershka Jumper/Sweater @cottonon Bag @marcjacobs Shoes @hm Necklace @thomassabo Earrings @myjn_official Sunglasses @mango Lips @mixy.beauty

A post shared by  Zahirah Macwilson (@zahirahmacwilson) on Sep 14, 2020 at 6:32am PDT

Netizen turut teruja melihat penampilan Zahirah yang tetap cantik walaupun sedang hamil. Tidak kurang juga, ada netizen membandingkan diri mereka dengan Zahirah dimana penampilan mereka tidak terurus ketika hamil 6 bulan.

Dalam pada itu, ramai yang memuji baby bump Zahirah yang kelihatan sangat comel dan tidak sabar menantikan kelahiran anak sulung pasangan itu yang dijangka pada Disember depan.

Zahirah mendirikan rumah tangga dengan pelakon, Aiman Hakim Ridza pada 20 Februari lalu selepas mengikat tali pertunangan pada 8 Jun 2019.


Dipuji Manis Bertudung, Fasha Sandha Kata Masih Lagi Belajar

Tampil manis bertudung sehingga kini sejak Ramadan lalu, ramai yang suka melihat penampilan pelakon cantik Fasha Sandha yang gemar memakai hijab setiap kali berkongsikan foto mahupun video di media sosial untuk tatapan peminat.

Malah, rata-rata peminat memuji kecantikan ibu kepada tiga cahaya mata itu lebih terserlah apabila memakai hijab. Berkongsikan videonya memakai tudung berwarna biru, netizen mendoakan Fasha agar terus istiqamah dalam berhijab.

BACA: Masih Berpantang, Fasha Sandha Dah Keluar Sambut Birthday Anak Saudara

Komen netizen itu mendapat reaksi daripada Fasha yang memaklumkan dirinya masih lagi dalam proses belajar untuk memakai hijab sepenuhnya.

Terdahulu, Fasha pernah mendirikan rumah tangga dengan ahli perniagaan, Rizal Ashram Ramli pada 2012, namun berpisah pada 2016. Hasil perkahwinan tersebut, Fasha dikurniakan dua cahaya mata iaitu Putra Rayfal, 7, dan Putri Raysha Jemyma, 6.

Fasha kemudian berkahwin dengan pelakon Aidil Aziz mendirikan rumah tangga pada Mac 2019. dan dikurniakan cahaya mata ketiga diberi nama Aisha Amaira pada Ogos lalu.


Aliff Aziz Dipenjara Dua Minggu Kerana Mencuri, Berkelakuan Tak Senonoh

Pelakon dan penyanyi Aliff Aziz dijatuhkan hukuman penjara dua minggu dan denda RM1,500 ($500) hari ini selepas didapati bersalah mencuri dan berkelakuan tidak senonoh di khalayak ramai pada tahun lalu.

Pada 7 Ogos lalu, Aliff mengaku bersalah di atas dua pertuduhan itu di Mahkamah Negara Singapura. Menurut kertas pertuduhan, Aliff didakwa mencuri wang S$300 (RM950) dan 1 juta rupiah (RM285) milik seorang pelakon dan ahli politik Indonesia.

BACA: Sambut Ulang Tahun Perkahwinan Ke-4, Aliff Aziz Akui Bukan Suami Sempurna

Aliff mengakui dia mencuri wang tunai berkenaan kerana ‘dia memerlukan wang’. Aliff kemudian menggunakan wang tunai itu untuk makanan dan pengangkutan.

Bagi pertuduhan kedua adalah bagi kelakuan tidak senonoh dengan menjerit dan menunjukkan isyarat menggunakan tangan semasa berada di tempat awam. Ketika kejadian itu, Aliff didapati mabuk sekitar 5.30 pagi di kawasan Orchard Road.

Walaupun diarahkan supaya bertenang dan meleraikan pergaduhan itu, Aliff yang nafasnya berbau arak, enggan memberikan kerjasama dan terus mencetuskan kekecohan

Terdahulu, nama penyanyi itu menjadi perhatian ramai tahun lalu kerana isu curang isterinya, Bella Astillah. Pasangan itu kemudian bercerai pada 16 Mei, namun kembali rujuk dalam tempoh edah.


Sambut Hari Jadi Ke-37, Gigi Jihan Muse Masih Jadi Bahan Gurauan

Baru sahaja menyambut ulang tahun kelahiran baru-baru ini, Jihan Muse tidak lokek berkongsikan foto sambutan hari jadinya itu. Namun apa yang menjadi perhatian adalah penampilan pengacara itu yang tidak mengenakan solekan.

Rata-rata netizen memuji Jihan yang tetap cantik meskipun tidak bersolek. Malah, ramai yang memuji kulit Jihan yang cantik tanpa sebarang cela. Namun ada segelintir netizen meninggalkan komen kurang menyenangkan.

Ada yang mengimbas kembali kisah silam pengacara itu dan mendakwa rupa Jihan nampak elok kerana gigi sudah tersusun cantik serta tidak seperti dahulu. Tidak kurang juga ada yang mendakwa bukan cantik semula jadi kerana sudah banyak melabur.

Kurang senang dengan komen negatif itu, seorang individu tampil menyelar netizen-netizen tersebut dengan mengatakan mereka sebenarnya cemburu dengan perubahan Jihan yang semakin cantik.

Katanya lagi, jika mereka mampu dan berduit sudah tentu akan melakukan perkara yang sama. Ujarnya lagi, setiap manusia tidak sempurna namun ada sahaja serba tak kena di mata manusia yang suka mengata.


Shuib Hadiahkan Siti Sarah Jam Tangan Harga Puluhan Ribu Ringgit

Sempena ulang tahun kelahiran Siti Sarah yang ke-36 hari ini, Shuib Sepahtu membuat kejutan istimewa malam semalam serta menghadiahkan isteri tersayang seutas jam tangan jenama mewah bernilai puluhan ribu ringgit.

Menurut Sarah, dia mengakui jam tangan mewah jenama Rolex itu antara hadiah paling mahal pernah diberi oleh suami. Ujarnya lagi, dia perlu belajar menyarung jam tangan mulai sekarang kerana dia tidak suka memakai aksesori.

“Saya hargai pemberian suami. Jika hendak diikutkan, saya bukan jenis materialistik. Kalau orang tak suruh beli atau belikan untuk saya, memang tidaklah saya berbuat demikian.

“Setakat ini, tas tangan berjenama antara yang saya beli untuk ganjaran selepas bekerja keras. Saya bukan suka pakai aksesori termasuk jam tangan sejak zaman sekolah. Tetapi sekarang, kenalah mula pakai jam tangan,” katanya kepada BH Online.

Dalam pada itu, Shuib berkata dia mempunyai alasan kukuh menghadiahkan jam tangan mewah kepada isterinya. Ujarnya lagi, hadiah itu juga adalah ganjaran untuk isterinya di atas peniagaan yang dijalankannya yang semakin membuahkan hasil.

“Sebelum ini, saya paksa isteri pakai gelang emas biarpun tahu dia tidak suka aksesori. Sekarang saya hadiahkan jam tangan supaya dia boleh aturkan masa dengan baik.

“Apatah lagi, isteri cemerlang dalam perniagaan kecantikannya. Jika diikutkan, tahun lalu, syarikatnya hampir gulung tikar,” katanya.


Ibu Sandra Dianne Berang Dituduh Sengaja Cabut Mesin Hayat Pada Hari Jumaat

Satu demi satu tuduhan dilemparkan susulan pemergian anaknya, ibu kepada Allahyarham Sandra Dianne iaitu Nur Syakinah maluahkan rasa terkilan apabila dituduh menyebabkan kematian anaknya pada Jumaat lalu.

Ia berikutan komen dari seorang netizen menuduhnya membuat keputusan untuk menghentikan mesin bantuan pernafasan yang diberikan kepada Sandra ketika berada di unit rawatan rapi (ICU).

“Allahuakhbar..Banyaknya fitnah yang bertebaran. Kuatkan hati hamba Mu ini Ya Allah. Kepada Eina Outlet, Kami tak tau pula kalau kamu salah seorang daripada ahli keluarga kami yang tersesat nun di negeri Kedah.

“Sehinggakan komen kamu tentang kematian anak saya seolah-olah kamu ada di hospital ketika anak saya meregang nyawa. Saya anggap komen kamu keterlaluan dan ianya FITNAH besar yang harus saya pikul.

“Kamu seolah-olah menuduh saya telah membunuh anak sendiri dan sengaja memilih tarikh yang jatuh pada hari Jumaat untuk kematian anak saya. Sungguh kamu tak punya hati nurani sebagai seorang insan,” tulisnya.

Menerusi perkongsian di Facebook, Syakinah turut memuat naik komen netizen berkenaan yang mendakwa arwah Sandra meninggal dunia pada hari Jumaat selepas keluarga memutuskan untuk menghentikan bantuan alat pernafasan.

Menjelaskan situasi sebenar, Syakinah berkata anaknya sudah boleh bernafas sendiri selepas menjalani pembedahan. Bagaimanapun sehari selepas pembedahan keadaan kesihatan anaknya semakin merosot.

“Untuk pengetauhan kamu dan juga semua orang yang membaca luahan hati saya ni. Selepas 3 hari kemalangan iaitu pada hari Selasa, anak saya dah boleh bernafas sendiri dengan sedikit bantuan oksigen.

“Pada hari Rabu dia menjalani pembedahan tube pernafasan untuk membantu dia bernafas sendiri tanpa bantuan mesin. Sila rujuk gambar! Selepas pembedahan dia stabil pada siang hari Khamis tu, saya menjaganya di wad sepanjang hari sehingga ke malam, tak makan tak minum..

“Keadaannya menjadi tenat mulai jam 11pm sehingga lah membawa kepada kematiannya pada jam 1am Jumaat. Ketika dia tenat, doktor bertungkus lumus untuk membantu dia,” jelasnya.

Terkilan dengan tuduhan melampau individu berkenaan, Syakinah berkata dia tidak akan teragak-agak untuk mengambil tindakan undang-undang terhadap netizen tersebut yang melemparkan fitnah terhadap mereka sekeluarga.

“Jadi, di mana rasionalnya kamu menuduh kami ahli keluarganya sengaja menyuruh doktor mencabut mesin pernafasanya sedangkan dia sudah boleh bernafas sendiri?!! Ini fitnah dan saya akan saman kamu!


Tunjukkan Semangat ‘Ummph’ Dengan BOH! Barulah Kena Dengan Hari Malaysia

Sebut sahaja air teh, memang akan terbayang kenikmatan teh yang sebenar. Ini semua gara-gara teh sudah sebati dengan kita. Teh memang diterima secara meluas sebagai minuman ‘wajib’ ada. Tak kira lah di rumah, pejabat mahupun masa lepak di mamak!

Sekali minum sahaja sudah pasti akan bertambah. Itulah yang mampu digambarkan sekiranya anda menikmati teh. Lagi-lagi dengan teh BOH. Anda boleh rasai sendiri nikmat teh sebenar yang sempurna dengan BOH. “Ada BOH, Ada UMMPH“!

Tagline BOH ini sangat sesuai dengan keadaan sekarang. Walaupun sekarang kita berada di norma baharu akibat COVID-19, kita perlu tunjukkan semangat ‘ummph’! Jangan putus semangat dengan perubahan yang berlaku sekarang kerana kita di Malaysia sangat prihatin antara satu sama lain.

Secara tidak langsung tema kemerdekaan dan Hari Malaysia pada kali ini adalah ‘Malaysia Prihatin’. ‘Malaysia’ bermaksud seluruh rakyat Malaysia berganding bahu memerangi pandemik COVID-19, manakala ‘Prihatin’ mewakili keprihatinan Kerajaan yang mengutamakan kesejahteraan dan kebajikan rakyat.

Jika anda dapat lihat logo yang dipilih berbentuk hati dengan warna Jalur Gemilang melambangkan keprihatinan Kerajaan untuk rakyat Malaysia yang berbilang kaum. Jadi inilah masanya kita semua bersatu hati seperti tagline BOH. Biar semua bersepakat untuk tunjukkan nilai Ummph demi untuk hapuskan virus berbahaya ini.

Bagi kan air teh yang pada asalnya hanyalah serbuk dan apabila disatukan di dalam air akan bertukar warna pekat sehingga memberi aroma yang memikat dan cita rasa teh yang sebenar apabila diminum.

Begitu juga lah, kita sebagai rakyat Malaysia, meskipun masing-masing mempunyai cita rasa sendiri terhadap teh. Ada yang suka Teh O, ada yang lebih suka Teh Tarik. Tapi kita semua satu Malaysia, berbilang kaum. Walaupun citarasa berbeza tapi kita semua harus bersama dan bersatu hati dalam memutuskan rangkaian COVID-19. Ingat SOP perlu dijaga tak kira siapa pun anda!

Ha! Sebelum kami terlupa, apa kata jom ramai-ramai beli BOH Pot Bag secara dalam talian sahaja di sini. Asal serabut dengan masalah, anda boleh rehat seketika dan layan teh BOH yang sudah hampir 91 tahun di pasaran. Ingat! Ada BOH, Ada Ummph!


“Doa Dikurniakan Zuriat Di Mekah Dimakbulkan”

Tinggal beberapa minggu sahaja lagi bakal menimang cahaya mata pertama dijangka bulan Oktober, ianya pasti merupakan pengalaman indah dan cukup bermakna buat pasangan selebriti sensasi Fattah Amin dan Nur Fazura.

Menerusi satu perkongsian di Instagram, Fattah berkata hasrat mereka untuk memiliki untuk memiliki cahaya mata sulung dimakbulkan tidak lama selepas memohon doa di Tanah Suci Mekah ketika mengerjakan ibadah umrah Disember lalu.

BACA: Sarat 8 Bulan, Fattah Amin Bimbang Fazura Masih Kuat Bekerja

Alhamdulillah kami di beri kesempatan untuk menjejaki bumi Allah Mekah sebelum pandemik covid melanda dunia. Antara doa yang kami mohon ialah semoga dikurniakan zuriat. Subhanallah… Allah Maha Besar. Sekembalinya dari tanah suci, Isteri saya hamil dan zuriat kami dikurniakan tepat pada masanya. Tinggal beberapa minggu lagi sebelum hadirnya #KirimanAgung dari Allah SWT buat kami… InshaAllah. Di kesempatan sempena hari lahir ini, saya bermohon doa dari kalian semua semoga semuanya di permudahkan Ilahi. ???? @missfazura Swipe left untuk sambungan video ??

A post shared by  Fattah Amin (@fattahaminz) on Sep 13, 2020 at 6:43am PDT

“Antara doa yang kami mohon ialah semoga dikurniakan zuriat. Subhanallah… Allah Maha Besar. Sekembalinya dari Tanah Suci, isteri saya hamil dan zuriat kami dikurniakan tepat pada masanya,” tulisnya.

Dalam pada itu, Fattah turut memohon doa orang ramai agar dipermudahkan urusan isterinya untuk melahirkan zuriat mereka tidak lama lagi.

“Tinggal beberapa minggu lagi sebelum hadirnya #KirimanAgung dari Allah SWT buat kami… InshaAllah. Di kesempatan sempena hari lahir ini, saya bermohon doa dari kalian semoga semuanya dipermudahkan Ilahi,” katanya.


Ellie Suriaty Mengamuk Suami Sering Diganggu Wanita Tengah Malam

Berang dengan tindakan seorang wanita yang sering mengganggu suaminya, pelakon Azri Iskandar pada lewat malam, pelakon dan pengarah Ellie Suriaty mendedahkan perkara itu menerusi satu perkongsian di Facebook miliknya.

Menurut Ellie, wanita terbabit sering menghubungi Azri atas dasar jual beli produk. Namun, Ellie mempersoalkan tindakan wanita itu jika mahu menjual barang sekalipun mengapa perlu menghubungi suami orang lewat malam.

Geram dengan tindakan wanita itu, Ellie turut menegaskan adakah wanita tersebut mahu bersemuka dengannya. Kata Ellie lagi, dia turut menghantar pelawaan untuk menjadi senarai kenalan di Facebook wanita terbabit namun tiada maklum balas.

“Nak apa asyik cari Azri Iskandar? Atau kamu nak saya yang cari kamu? Kot ye pun nak jual produk apa kejadahnya contact suami orang tengah-tengah malam? Kamu nak minta tolong apa dari suami saya?

“Kamu dah nak kena upgrade? Kejadahnya kau punya upgrade! Apa kena mengena kau punya upgrade dengan keluarga kami? Dah nak mampos sangat ker sampai kau terdesak tengah-tengah malam?” tulisnya.

Dalam pada itu, Ellie turut menyeru individu yang mengenali wanita berkenaan untuk menasihatinya agar tidak mendekati suaminya tanpa sebarang sebab.


Miliki Set Edisi Terhad Christy Ng dan Pestle & Mortar Clothing Bila Beli OPPO Reno4 Pro Galactic Blue!

Bulan lepas OPPO Reno4 Pro telah dilancarkan dalam warna putih dan hitam. Kali ini OPPO Reno4 Pro datang dengan warna rare, iaitu Galactic Blue!

Dan bukan setakat tu je… kali ini OPPO Reno4 Pro berkolaborasi dengan dua jenama fesyen terkenal di Malaysia iaitu Christy Ng dan Pestle & Mortar Clothing yang telah melancarkan variasi terbaru bagi peranti OPPO Reno4 Pro dan kini didatangkan dengan pilihan warna Galactic Blue!

Korang memang wajib miliki OPPO Reno4 Pro Galactic Blue ni tau, sebab Elizabeth Tan pun dan in love dengan smartphone terbaru ni!

Reno4 Pro dengan warna Galactic Blue ini direka dengan design yang sleek  dan minimalistic, dengan menjadikannya sebuah rekaan peranti yang elegant serta seiring dengan warna Pantone bagi tahun 2020 iaitu Classic Blue. OPPO Reno4 Pro Galactic Blue adalah smartphone yang turut direka untuk fashionista.

Dengan kolaborasi bersama Christy Ng dan Pestle & Mortar Clothing ini, penggemar fashion boleh la nak padankan OPPO Reno4 Pro anda dengan beg dan pakaian dari jenama tersebut!

Penggemar fashion mesti kenal jenama Christy Ng yang sering menghasilkan rekaan yang chic dan gorgeous. Kini dengan kerjasama dua jenama ini, OPPO dan Christy Ng menghasilkan Limited Edition Box Set!

Cantik kan sling pouch yang direka khas oleh Christy Ng untuk OPPO Reno4 Pro ni? Untuk matchkan dengan warna Galactic Blue pada OPPO Reno4 Pro ini, Christy Ng menghasilkan design pouch ini dengan gabungan warna baby blue dan grey beserta zip keemasan dan keychain yang tertulis RENO. Sling pouch ini juga direka untuk memuatkan kebanyakan jenis smartphone!

Compartment untuk letak kad dan dustbag OPPO Reno x Christy Ng pun ada! Barulah bebas habuk dan calar bila simpan kan? Dan guess what? Sling pouch yang didatangkan dalam Limited Edition Box Set ini hanya bernilai RM119!

Untuk penggemar streetwear pula, kolaborasi OPPO Reno4 Pro x Pestle & Mortar Clothing ini pasti akan buat anda teruja!

Design eksklusif Pestle & Mortar Clothing ini turut dihasilkan dengan warna biru Galactic Blue pada OPPO Reno4 Pro yang turut menampilkan beberapa design gambaran OPPO Reno4 Pro. Memang stylo habis! Penggemar streetwear sudah tentu wajib memiliki t-shirt ini dan padankan dengan peranti OPPO Reno4 Pro Galactic Blue anda!

Gais! Item kolaborasi dari Pestle & Mortar Clothing ini hanya bernilai RM119. Worth for your money!

Jadi, jangan terlepas untuk menyertai pre order OPPO Reno4 Pro Galactic Blue ini! Kerana hanya 300 pelanggan pertama yang menyertai pre order pada 11 September sehingga 25 September 2020 ini akan menerima Limited Edition Box Set Christy Ng atau Pestle & Mortar Clothing dengan setiap pembelian OPPO Reno4 Pro Galactic Blue yang dijual pada harga RM2,399.

Manakala pelanggan yang tidak sempat menjadi 300 pelanggan pertama, anda juga boleh memiliki sling pouch Christy Ng dan t-shirt Pestle & Mortar Clothing yang bernilai RM119 ini secara ‘a la carte’ bermula 26 September 2020 di 10 cawangan terpilih OPPO.

Untuk maklumat lanjut, check out Facebook rasmi OPPO Malaysia dan laman rasmi OPPO Reno4 Pro Galactic Blue.

Keluaran terbaru OPPO ini dilengkapi dengan features dan teknologi awesome yang pasti akan membuatkan penggemar photography dan videography teruja untuk memilikinya. Jom kita usha satu persatu!

Fungsi AI Color Portrait dalam Foto dan Video dapat mengekalkan warna pada subjek potret dan menerapkan penapis hitam dan putih pada latar belakang untuk menghasilkan kesan yang menonjol untuk subjek.

Monochrome video berfungsi merupakan gabungan tiga filter video yang menambah effect dengan hanya mempertahankan warna merah, hijau dan biru dari objek di dalam gambar mahupun video, sementara gambar yang lain hanya berwarna hitam dan putih.

Ia boleh diaktifkan dalam filter mode potret. Setelah diaktifkan, ia akan menggabungkan gambar asas dengan algoritma LLHDR untuk memberikan julat dinamik yang lebih baik. Fungsi ini hanya berlaku untuk kamera belakang. Contohnya macam gambar yang Ayda Jebat snap ni.

Titik cahaya bokeh ditambahkan ke latar belakang secara automatik. Anda akan mempunyai potret malam semula jadi dengan titik cahaya yang mengagumkan (mod potret + algoritma malam).

Setelah anda mulakan rakaman, melalui motion detection algorithm, pengesanan objek bergerak akan diambil melalui algoritma interpolasi untuk rakaman. Video Slow-motion anda akan dikuasakan sebanyak 240fps @ 720P dapat ditukar menjadi 960fps @ 720P. Kamera depan menyokong sehingga 240fps @ 720P.

Anda boleh mengambil video yang stabil, jelas dan berkualiti tinggi dalam pelbagai senario. Video lebih stabil dalam senario seperti mengambil video dan streaming langsung semasa berjalan. Ia berfungi bagi kamera hadapan mahupun belakang.

90 Hz Refresh Rate + 180 Hz Sampling Rate untuk pengalaman yang lancar. Layar dengan refresh rate 90Hz dan 3D Borderless Screen menjanjikan pengalaman yang luar biasa untuk menikmati multimedia dan game di smartphone dengan lebih selesa.

Sementara kebanyakan telefon bimbit dalam industri ini mempunyai kadar penyegaran hanya 60 Hz. 180 Hz Sampling Rate hanya tersedia apabila permainan dimulakan termasuk PUBG, AOV, MLBB dan banyak lagi.

Pengecasan terpantas ini dapat mengecas sepenuhnya telefon bimbit dalam masa 36 minit. 65W SuperVOOC 2.0 bukan hanya penyelesaian pengecasan komersial terpantas yang ada di pasaran, tetapi juga mempertimbangkan keselamatan dan telah memperoleh pengesahan sistem pengisian cepat dan selamat dari TÜV Rheinland Jerman.

Jadi apa tunggu lagi? Jom jadi fashionista hebat dengan OPPO Reno4 Pro Galactic Blue dan jenama terkenal Christy Ng dan Pestle & Mortar Clothing!

Anda juga boleh dapatkan info lanjut di social media OPPO yang kami listkan di bawah ni okay.


Ajai Terkilan Lagu Ciptaannya Tak Sempat Dinyanyikan Sandra Dianne

Penyanyi dan komposer Ajai mengakui terkilan apabila sebuah lagu berjudul Biarlah Ia Berlalu yang dicipta untuk Allahyarham Sandra Dianne tidak sempat dinyanyikan oleh peserta Big Stage 2020 itu.

Menurut Ajai, lagu tersebut sudah dicipta sejak tahun lalu namun rancangan tersebut tidak dapat diteruskan berikutan arwah Sandra telah bertukar syarikat pengurusan. Ujarnya, dia tidak akan memberikan lagu itu kepada penyanyi lain memandangkan ia dicipta khas mengikut nada suara arwah.

“Saya ada cipta lagu untuk arwah Sandra pada tahun lalu.. lagu itu genre balada. Sepatutnya dah ada persetujuan dengan pihak pengurusannya ketika itu tapi ia tertangguh sebab arwah bertukar syarikat pengurusan.

“Ada banyak perkara yang berlaku, kelam kabut. Perancangan itu pun senyap begitu saja. Lagu itu tak boleh diberikan kepada orang lain sebab bila saya buat lagu memang untuk orang itu.

“Jadi saya simpan saja lagi itu. Cuma saya tak ada rezeki nak rakam dengan dia. Arwah ada keunikan tone suara dan tidak semua lagu boleh sesuai dengan suara dia,” katanya kepada mStar Online.

Dalam pada itu, Ajai berharap lapan peserta Big Stage yang akan bersaing pada Ahad depan akan terus kuat menghadapi cabaran dari segi mental dan fizikal.

Terdahulu, Sandra disahkan meninggal dunia Jumaat lalu selepas enam hari berada dalam keadaan kritikal. Arwah yang bersama sepupunya terlibat dalam kemalangan jalan raya ketika dalam perjalanan ke PICC untuk sesi latihan rancangan Big Stage terbitan Astro.


Dua Tahun Buat Kerja Amal, Rich Estranged Nak Jadi Wakil Rakyat

Bukan selebriti pertama yang menceburkan diri dalam dunia politik, vokalis kumpulan Estranged iaitu Rich mengakui sudah bersedia untuk bertanding pada Pilihan Raya Umum ke-16 (PRU-16) dalam masa tiga tahun lagi.

Menurut Rich dia membuat keputusan untuk bertanding menjadi calon wakil rakyat Tambunan, Sabah selepas dua tahun melakukan kerja amal bersama Estranged di kawasan perkampungan daerah itu.

A post shared by  RICH (@richaelgimbang) on Sep 11, 2020 at 11:31pm PDT

“Buat masa sekarang, saya hanya umum mengenai keputusan saya untuk bertanding di Pilihan Raya Negeri (PRN) Sabah akan datang, bukan yang terkini. Saya akan bertanding untuk calon wakil rakyat Tambunan,” katanya.

Bagaimanapun, Rich berkata masih belum memikirkan untuk menyertai parti yang mana tersedia. Ujarnya, dia sering melakukan kerja amal di Tambunan sejak 2018 dan merasakan sudah bersedia untuk bertanding sebagai wakil rakyat.

“Saya ada visi sepanjang tiga tahun sebelum pilihan raya seterusnya dan saya mahu lakukan yang terbaik untuk penduduk kampung terutamanya yang berdepan dengan masalah air, elektrik dan internet,”katanya.

Dalam pada itu, Rich menegaskan meskipun selepas ini dia akan dibuk dengan dunia politik namun tidak akan meninggalkan kerjaya seni sebagai penyanyi. Malah, ahli kumpulan Estranged yang lain juga turut membantunya.

“Mesti akan ada pihak yang fikir dunia muzik dan politik berlainan tapi saya nak buat sesuatu yang unik dan berbeza dimana dua bidang ini boleh berjalan seiring.

“Saya dan rakan-rakan akan pergi ke kawasan perkampungan untuk berkenalan dengan penduduk di sana. Saya tak nak ada pihak kata orang undi saya sebab artis. Saya nak orang kenal bukan setakat sebagai artis tapi boleh buat kerja,” katanya.

Sebelum ini, Rich memuat naik poster di Instagram miliknya yang memberitahu dia sudah memulakan kempen untuk menjadi calon wakil rakyat di negeri Sabah.


Cik B Mengaku Pandu Kereta Bawah Umur, DSV Sudah Jumpa Pihak Polis

Baru-baru ini hangat diperkatakan video memaparkan budak berusia 9 tahun memandu kereta untuk bersiar-siar, kemudian tular pula kes mengenai kanak-kanak memandu lori tangki.

Susulan kes itu, tular semula video di Facebook ‘Sayang-sayang DSV’ di mana memaparkan seorang remaja perempuan dipercayai bawah umur memandu sebuah kereta mewah yang dirakam pada tahun 2018.

Dalam laporan minggu lalu, pihak polis sedang mengenal pasti identiti remaja perempuan itu selepas satu laporan polis telah dibuat oleh Pegawai Trafik Daerah Ipoh berkenaan video tular tersebut.

Bagaimanapun segalanya terjawab apabila anak kepada Datuk Seri Vida iaitu, Cik B mengaku dia adalah remaja yang dicari oleh pihak polis kerana memandu bawah umur.

“Ya dalam video itu ia adalah saya. Ia tahun 2018, tapi (memandu) hanya di kawasan rumah sahaja.

“Masa mula-mula viral tak ada apa-apa tapi sebab ada kes baru babitkan budak berusia 9 tahun bawa lori… saya kena juga,” katanya.

Dalam pada itu, Cik B berkata ibunya sudah pun berjumpa dengan pihak polis untuk menyelesaikan masalah itu. Kata Cik B, rata-rata pengikutnya memberikan kata-kata positif dan tidak akan mengulangi kesilapan tersebut.

“Mama sudah jumpa polis dan mungkin isu ini sudah diselesaikan. Kalau tengok komen-komen netizen bagi deorang bagi kata-kata positif, deorang kata itu video lama.

“Lain kali saya tak buat lagi, tapi Cik B dah lama tak memandu. Masa video tu dah nak sampai rumah, mama berhenti lepas tu Cik B pun tukar seat. Lagi 2 minit nak sampai rumah,” katanya.


Kongsi Gambar Bulan Madu, Suami Beruban Dikata Macam Anak & Bapa

Selamat diijabkabulkan minggu lalu, Mira Filzah dan suaminya, Wan Emir Astar kini sedang menikmati bulan madu mereka di Langkawi. Malah, Mira juga tidak lokek berkongsikan momen romanstis mereka di Instagram untuk tatapan peminat.

Namun, apa yang menjadi perhatian ramai adalah gambar pasangan itu apabila ramai yang terkejut melihat gambar Wan Emir dari dekat apabila kelihatan rambutnya seolah ada helaian berwarna putih.

BACA: “Walau Syurga Bawah Tapak Kaki Suami Lepas Kahwin, Ibu Tetap Kena Jaga”

Apa yang tidak sedapnya apabila ada yang mengata rambut suami kepada bintang popular itu sudah beruban dan apabila pasangan itu bergambar bersama seperti anak dan bapa.

Meskipun ramai yang mengata mengenai rambut Wan Emir, namun ada yang mempertahankan dengan mengatakan bahawa rambut beruban adalah perkara biasa.  Tidak kurang juga ada yang mengatakan mereka yang mengutuk sebenarnya dengki kerana Wan Emir berjaya menawan hati Mira Filzah.

Kata netizen lagi, jangan menghina seseorang daripada paras rupa dan usia kerana apa yang paling penting adalah seseorang lelaki itu boleh membimbing dan menjaga Mira Filzah.


BCL Sempat Ziarah Pusara Ashraf Sinclair Sebelum Jakarta ‘Lockdown’

Sejak semalam tular foto di media sosial penyanyi dan pelakon Bunga Citra Lestari atau BCL mengambil kesempatan menziarahi pusara suaminya, Allahyarham Ashraf Sinclair, dua hari lalu.

Ia berikutan kerajaan Indonesia kembali melaksanakan sekatan pergerakan separa (partial lockdown) atau Pembatasan Sosial Berskala Besar (PSBB) di Jakarta mulai hari ini.

BACA: Gambar BCL & Noah ‘Peluk’ Ashraf Sinclair Buat Netizen Sebak

Ibu kepada penyanyi itu, Emmy Syarif yang memuat naik beberapa keping gambar mereka di pusara Allahyarham di San Diego Hills.

A post shared by  emmymuchlis (@emmymuchlis) on Sep 12, 2020 at 5:40am PDT

Tidak lupa mematuhi prosedur operasi standard (SOP) yang ditetapkan oleh kerajaan Indonesia, mereka hadir lengkap dengan mengenakan pelitup muka dan ‘face shield’.

BCL sebelum ini berkata, tidak pernah satu hari pun dirinya tidak merindui Ashraf sejak suaminya itu meninggal dunia pada 18 Februari lalu. Dia sentiasa menziarahi pusara suaminya bagi mengubati kerinduan.


“Aaron Aziz Selalu Cakap Saya Boleh Pergi Jauh Sebagai Action Star”

Namanya semakin gah dalam filem aksi, pelakon Hairul Azreen menzahirkan ucapan terima kasih kepada pelakon Datuk Aaron Aziz kerana yakin dengan bakatnya dalam bidang seni.

Menerusi perkongsian di Instagram itu, Hairul turut berkongsi foto dengan aktor tersebut sambil mengimbas kata-kata Aaron yang menjadi penguat semangat untuknya dan kini dia sudah berjaya berlakon dalam beberapa filem aksi pecah panggung.

BACA: Cara Jaga Anak Dikritik, Hairul Azreen Tiada Masa Baca Komen Netizen

“Inilah caption yang selalu buat saya terus berjuang untuk berjaya sebagai pelakon. Thank you Datuk Aaron Aziz, dia seorang abang, kawan yang selalu cakap Hairul boleh pergi jauh sebagai action star, buat elok-elok, jaga disiplin, keep humble.

“Saya tak lupa bang. Insya-Allah. Abang saya nak bagi tau saya dah dapat berlakon filem action yang saya nak PASKAL, Wira dan Polis Evo 2, mulut abang masin, harap abang tengok hehe.

“By the way, thanks again sebab pernah yakin dan percaya dengan si kerdil ini untuk kejar impian, love you Malek,” tulis Hairul.

Diruangan komen, Aaron dilihat meninggalkan komen menyatakan dia juga amat bangga dengan pencapaian yang ditunjukkan oleh Hairul. Aaron juga turut mendoakan kebahagiaan buat keluarga Hairul.

Malah, Aaron mengatakan senang bekerja dengan Hairul serta menyeru kepada penerbit di luar sana untuk melihat bakat Hairul sebagai bintang aksi kerana yakin bahawa dia boleh pergi jauh.

“Alhamdulillah Tabarakallah Hairul Azreen. Terima kasih atas kata-kata yang baik. Abang bangga tengok di mana anda berada sekarang. Abang doakan Hairul dan Hanis bahagia hingga ke Jannah, Amin.

“Penerbit di luar sana harus melihat bakat Hairul sebagai bintang aksi. Dia akan pergi jauh satu hari nanti, Insya-Allah. Jangan putus asa abang nasihatkan ya bro?” tulisnya.


Pelakon Veteran Idris Mat Diah Meninggal Dunia Dalam Tidur

Dunia hiburan sekali lagi dikejutkan dengan berita sedih apabila pelakon veteran Idris Mohd Diah dilaporkan telah meninggal dunia. Pelakon berusia 61 tahun itu dikatakan menghembuskan nafas terakhir ketika sedang tidur kira-kira jam 2.30 pagi tadi di kediamannya di Presint 9, Putrajaya.

Menurut anak arwah, ayahnya diketahui tidak sedarkan diri sekitar jam 2 pagi dan ketika pasukan perubatan tiba untuk memberikan rawatan mereka mengesahkan Allahyarham sudah meninggal dunia.

“Ayah disedari tidak sedarkan diri sekitar pukul 2 pagi tadi. Arwah sudah dua tiga hari tidak selera makan,” ujarnya.

Jenazah akan dimandi dan sembahyangkan di Masjid Al-Faizin Desa Jaya, Kepong dan akan dikebumikan di Tanah Perkuburan Islam Taman Ehsan, sebelum solat Zohor.

Allahyarham Idris sangat sinonim dengan karakter bapa dan datuk dalam beberapa drama seperti 7 Hati Mencintaiku, Menantu Bilal, Andainya Takdir dan Zahir Tak Terucap.

Selain berlakon, Allahyarham juga pernah berkhidmat sebagai pustakawan di Perbadanan Kemajuan Filem Nasional (Finas) pada tahun 1980-an.


Johan As’ari Dedah Budak Sekolah 15 Tahun Ajak Kahwin

Lama sudah tidak kedengaran Johan As’ari dikaitkan dengan mana-mana wanita, bagaimanapun baru-baru ini pelakon itu mendedahkan dia banyak menerima lamaran daripada pengikutnya di laman Instagram mahu menjadikannya calon suami.

Lebih mengejutkan, Johan memaberitahu bukan sahaja wanita dewasa melamarnya malah ada dikalangan pelajar sekolah turut mencuba nasib dan berharap dapat menjalinkan hubungan istimewa dengannya.

“Orang biasa ajak kahwin tu biasalah. Tapi ada juga budak sekolah berumur 15 tahun ajak kahwin. Tapi biasalah budak-budak, saya tak layan cuma balas dengan senyuman sahaja.

“Saya anggap itu perkara normal dalam fasa mereka untuk meminati seseorang, nanti apabila dah besar mereka sendiri tahu kawal keinginan. Budak-budak biasalah teruja lebih.

“Saya tak marah atau nasihat mereka sebab takut nanti terasa hati. Bagi saya lebih baik mereka minat artis Malaysia daripada gilakan artis luar dan buat benda lain yang salah,” katanya kepada mStar Online.

Berkongsikan mengenai kerjaya seninya, Johan mengakui berdepan cabaran dalam mengekalkan kariernya selepas hampir 10 tahun bergelar anak seni. Ujarnya dia perlu bijak mempromosikan diri memandangkan ramai muka baru berbakat besar.

“Saya tak rasa diri saya popular tapi saya akui sejak tahun 2013 selama lima tahun kerjaya saya berada di kemuncak. Saya terima pelbagai tawaran back to back dari semua televisyen.

“Lima tahun pertama saya umpama pisang goerang panas dan selepas itu tawaran semakin perlahan. Benarlah kata Datuk Rosyam Nor, saya kena rangka perancangan untuk terus kekal dalam industri,” katanya.


Wedding-Wedding Juga, SOP Tu Perlulah Dijaga!

Sejak bermenjak ni penuh jer timeline kami pasal orang kahwin. Tambah-tambah pulak pasal si Mira Filzah dengan husbaby dia tu, Wan Ezmir. Alahai sweet sungguh. Melting! Naik jeles kami nengoknyer…

Seronok kan tengok orang kahwin ni? Kita pun jadi happy bila mereka bahagia mendirikan masjid. Tapi! Jangan terlalu happy sangat sebabnya anda kena beringat, kita masih lagi dalam tempoh PKP Pemulihan disebabkan COVID-19. Prosedur Operasi Standard (SOP) untuk kenduri tu wajib dipatuhi.

Bila dah dijemput nak pergi kenduri kahwin tu, kena tahu dulu apa yang anda kena buat. Jangan main serbu jer.

Kalau awal-awal masa kita ‘didatangi’ COVID-19, nak buat kenduri kahwin pun tak boleh sebab takut dijangkiti. Ye lah, virus pembunuh ni kita tak boleh nampak. So sebab tu lah kerajaan tak benarkan orang buat kenduri!

Anda ingat lagi tak pasangan pengantin yang nikah depan pagar tu? Tragik gais, tapi nak buat macam mana. Masa tu memang dah tak ada pilihan lain melainkan itu jer cara yang mereka boleh lakukan supaya tak ada yang dijangkiti COVID-19.

Memandangkan kes COVID-19 berkurang, pada 1 Julai lalu, kerajaan dah bagi ‘lampu hijau’ kepada bakal pengantin untuk teruskan buat majlis kahwin. Apa lagi, memang berduyun lah yang buat majlis selepas kenduri terpaksa ditangguhkan tapi dengan syarat, kena patuhi SOP.

Okay cuba anda fikir jap, macam mana kenduri kahwin Mira & Ezmir tu smooth jer. Sebabnya mereka ikut SOP. Persedian awal telah dilakukan dan jumlah tetamu pun tak melebihi 250 orang. Dan apa yang mereka buat, setiap tetamu yang hadir tu akan dicheck suhu dulu.

Sebenarnya Ada 3 proses yang tuan kenduri kena buat. Check this out gais…

Anda kena take note dengan jelas tentang laluan keluar masuk tetamu. Tak kiralah majlis tu di tempat terbuka atau pun di rumah sendiri.

Make sure ada kaunter saringan di pintu masuk. Masa ni lah anda kena check suhu badan tetamu. Sangat penting tau. Jangan buat acuh tak acuh jer. Kalau suhu melebihi 37.5 celsius, jangan benarkan mereka masuk!

Sentiasa pastikan anda dan tetamu pakai pelitup muka dan sentiasa jaga jarak 1 meter.

Sebagai penganjur majlis kahwin, anda kena daftarkan tetamu anda untuk simpanan dan rekod kalau-kalau ada kes jangkitan. Anda tahu kan aplikasi MySejahtera? Haa…anda gunakan aplikasi tu untuk buat imbasan imbasan QR code. Kan mudah tu?

Jadikan pengajaran untuk kes tetamu yang datang majlis akad nikah di Seberang Perai Tengah (SPT) tu. Mereka semua kena panggil untuk buat saringan sebabnya salah seorang tetamu positif COVID-19. Seram kan?

Dan satu lagi, seeloknya bayi dan kanak-kanak tak digalakkan untuk pergi kenduri kahwin. Bahaya untuk mereka, sebabnya mereka mudah dijangkiti.

Okay sebelum majlis nak mula, anda kena make sure buat pembersihan dulu. Cuci bersih-bersih kerusi, meja. Kalau boleh sanitize semua, better anda buat macam tu.

Pastikan juga, ada ruang udara yang baik. Susunan meja tu kena jarakkan 2 meter okay. Untuk kerusi dan meja kena jarakkan 1 meter. Sangat penting!

So amacam? Berpeluh tak baca? Haa..ni lah SOP yang anda kena ikut okay. Kalau anda tetamu untuk kenduri pun, patut ikut SOP jugak. Jangan keras kepala tak nak ikut peraturan!

Bakal pengantin pun dah boleh senyum! Akhirnya kenduri kahwin mereka dapat dijalankan walaupun bersyarat. Cukuplah diberi masa 3 hingga 5 jam pun untuk satu-satu majlis. Yang penting kesihatan kita semua terjaga.

Kalau anda nak tahu lebih lanjut tentang info sihat berkaitan COVID-19, jangan malu jangan segan, klik link ini okay! #Kitajagakita


Ismail Izzani Akui Semakin Serius Berlakon Gara-Gara Nabila Razali

Pada awalnya hanya mahu mencuba nasib apabila bergandingan bersama penyanyi Nabila Razali dalam sebuah drama, penyanyi Ismail Izzani mengakui dia mula serius dalam bidang lakonan.

Menurut Ismail, sebelum ini dia bersetuju terima dua tawaran berlakon selepas mengetaui Nabila membintangi dalam drama berkenaan. Bagaimanapun, Ismail berkata dia perlu mencabar diri apabila perlu berlakon dengan pelakon lain.

“Awal-awal dulu saya belakon sekadar untuk ambil pengalaman sahaja lebih-lebih lagi apabila mengetahui Nabila Razali merupakan salah seorang pelakon dalam drama itu.

“Dia punca saya bersetuju. Mungkin sebab kami dah saling kenal, jadi proses penggambaran itu berjalan lancar dan saya tak rasa kekok. Tapi sekarang ini apabila perlu bergandingan dengan pelakon lain saya kena cabar diri untuk mencuba,” katanya kepada mStar Online.

Dalam pada itu, Ismail berkata dia bersedia mempelajari teknik lakonan demi memperbaiki mutu lakonan. Malah dia turut belajar dari sahabat baiknya iaitu Naim Daniel.

“Sekarang ini saya sedang belajar perlahan-lahan mengenai ilmu lakonan. Industri hiburan ini luas dan bagi saya rezeki boleh datang dalam pelbagai bentuk.

“Kalau ada rezeki dalam bidang ini saya terima sahaja dan akan terus belajar dari kesilapan. Saya mahu serius mencari ilmu lakonan. Cuma harapan saya penonton akan terima lakonan saya walaupun mungkin nampak kayu sedikit,” katanya.


Remy Ishak Dedah Sampai Sekarang Masih Malu

Jarang memuat naik gambar mahupun perkembangan terbarunya di media sosial, Remy Ishak berkongsikan rahsia mengenai dirinya bahawa dia sebenarnya tidak gemar bergambar dan posing di hadapan kamera.

Remy berkata meskipun kehidupannya sudah biasa dengan kamera apabila sudah bertahun-tahun berlakon namun sehingga kini dia masih ada perasan malu. Malah, dia sendiri juga tidak faham tentang dirinya mengenai perkara itu.

BACA: Muncul Dengan Imej Tanpa Jambang, Remy Ishak Buat Peminat Tak Keruan

“Meh sini aku bagitahu korang 1 rahsia. Benda pelik yang aku sendiri pun tak faham pasal diri aku. Aku sebenarnya tak suka bergambar.

“Tak suka duduk depan lensa kamera. Ada rasa segan, malu. Sampai sekarang aku masih malu berdepan dengan kamera. Pelik bukan? Pelik tapi benar. Sumpah,” katanya.

Pendedahannya itu sekaligus mengejutkan ramai peminat dan netizen, bagaimanapun rata-rata mereka tetap memberikan kata-kata semangat buat pelakon itu. Namun, ada dikalangan netizen turut berdepan perkara sama apabila bergambar seorang diri.

Tidak kurang juga ada yang memberikan tips untuk kurangkan rasa malu dengan menganggap apabila bergambar itu sama seperti lakonan.


Ibu Arwah Sandra Dianne Terkilan Kematian Anak Dipersenda

Sudahlah baru sahaja kehilangan anak tersayang, hati ibu mana yang tidak terluka apabila pemergian anaknya dikecam dan dipersendakan oleh individu yang tidak bertanggungjawab.

Ibu kepada Allahyarham Sandra Dianne iaitu Nur Syakinah akui beberapa komen di media sosial mempersoal dan mempersendakan kematian anaknya begitu mengguris hatinya.

Menurutnya, siapa yang tidak terasa apabila soal kematian anak menjadi modal kecaman manusia yang tidak berperikemanusiaan. Ujarnya, individu tersebut tidak sepatutnya menulis komen sebegitu dalam keadaan keluarganya sedang berkabung.

“Terima kasih kerana anda sudi komen walaupun komen anda tak sepatutnya ditulis sebegitu.

“Saya tak mahu bercerita tentang ini tetapi memandangkan komen anda sinis dan memedihkan hati, sebagai seorang ibu yang kehilangan anak dalam kemalangan yang tragis ingin saya beritahu ya, anak saya yang awak cakap mati katak tu meninggal dalam keadaan menangis dan hidungnya berpeluh.

“Wajahnya bersih, tenang seperti orang sedang tidur. Keluarga kami sedang berkabung, berhati-hatilah dengan komen-komen anda. Saya yakin Allah tempatkan anak saya dalam kalangan orang-orang yang diredai. InsyaAllah,” katanya.

Menerusi perkongsian di Facebook itu, Nur Syakinah turut memuat naik paparan skrin komen yang ditulis oleh individu itu.

Terdahulu, Allahyarham Sandra yang juga peserta program Big Stage 2020 disahkan meninggal dunia di Hospital Putrajaya, semalam, selepas terbabit kemalangan pada Sabtu lalu.


Sarat 8 Bulan, Fattah Amin Bimbang Fazura Masih Kuat Bekerja

Usia kandungan kini mencecah lapan bulan dan bakal melahirkan cahaya mata sulung dijangka bulan depan, Fattah Amin meluahkan rasa bimbang dengan sikap isterinya, Fazura yang masih kuat bekerja.

Menurut Fattah, meskipun tidak boleh menghalang namun dia akan sentiasa bersama Fazura bagi memastikan keadaan isteri dan anak dalam kandungan dalam keadaan baik-baik sahaja.

“Saya tengok dia pun jadi kesian sebab dia sangat rajin bekerja. Saya tak boleh nak stop dia tapi apa yang pasti saya kena sentiasa bersama dengan dia,” katanya kepada Astro Gempak.

Fattah memberitahu mereka baru sahaja membeli barangan bayi. Ujarnya lagi, dia juga ada membuat sedikit kajian sebagai persediaan menantikan kelahiran anak sulung.

“Ye kami baru je beli barang bayi, sambil-sambil nak bersedia ke hospital tu. Saya juga dah mula buat sedikit research, tanya-tanya keluarga mana yang patut,” katanya.

Dalam pada itu, ditanya sama ada nama bayi sudah pun dipilih, Fattah mengambil keputusan untuk merahsiakan lagi perkara itu.


“Jangan Ingat Semua Artis Kaya, Kami Juga Rakyat Malaysia Layak Mohon PPR”

Semalam 25 penggiat seni menerima surat tawaran menyewa unit PPR di bawah Inisiatif Perumahan Komuniti Seni Prihatin menerusi program yang diusahakan oleh FINAS serta Kementerian Perumahan dan Kerajaan Tempatan.

Program itu bertujuan untuk membantu artis veteran termasuk kru yang kurang berkemampuan, menyewa rumah PPR. Turut ditawarkan rumah tersebut, pelakon Sheila Mambo berkata dia menyewa rumah di Hulu Klang sejak 20 tahun lalu.

Menurutnya, dia tidak pernah bercita-cita untuk memiliki kediaman sendiri memandangkan harga kebanyakan rumah sekarang terlalu tinggi. Ujarnya, sebaik mendapat tahu tawaran FINAS, dia tidak melepaskan peluang mencuba nasib.

Sheila berkata mungkin berkat doa arwah ibunya, impiannya termakbul. Enggan peduli apa yang dikatakan oleh orang ramai, Sheila berkata jangan sangkakan semua artis kaya dan hidup senang.

“Saya tidak peduli apa orang cakap. Jangan ingat semua artis kaya. Kami juga rakyat Malaysia, jadi kami layak memohon PPR. Jangan pertikaikan rezeki yang Allah beri kepada kami,” katanya.

Difahamkan, Sheila menerima surat tawaran menyewa rumah PPR di PPR Lembah Subang 2, Petaling Jaya.

Turut menerima surat tawaran mendiami rumah di PPR Lembah Subang 2 adalah Delimatati, Badrul Muhayat, Ayati Tasrip, Wan Nor Azlin, Abu Bakar Ahmad, Mahmud Ali Basha, Alina Hassan, Mubarak Majid dan ramai lagi.


Betty Benafe Pesan Jangan Mudah Jatuh Cinta Bila Lelaki Post Status Islamik

Memberi pesanan dan nasihat kepada kaum wanita di luar sana, pelakon Betty Benafe mengingatkan agar tidak mudah terpedaya dengan lelaki yang suka memuat naik status Islamik di media sosial.

Ujarnya, adakalanya lelaki memuat naik status sedemikian hanya untuk menarik perhatian wanita. Ujarnya, jika ingin bercinta pastikan kenal hati budi seseorang terlebih dahulu, bukan hanya sekadar posting di media sosial sahaja.

“Wanita, jangan mudah menaruh harapan kepada seseorang dengan hanya melihat status islamiknya, artikel ilmiah yang di karangnya, gambar facebooknya, di instagram.

“Apatah lagi video yang nampak gerak gerinya. Kadang itu tipu daya yang boleh disunting dan dilakonkan semata mata. Nak bercinta biar kenal hati budi,” katanya.

Dalam pada itu, Betty juga menasihati kaum lelaki supaya jangan mempermainkan hati dan perasaan wanita jika tiada niat untuk menikahinya. Betty turut berpesan kepada kaum wanita agar tidak mudah percaya dengan pujuk rayu lelaki.

“Wahai lelaki, jangan membuat seorang wanita nyaman jika niatnya hanya ingin berteman. Dan jangan membuat seorang wanita jatuh cinta jika tak ada niat untuk menikahinya.

“Wahai wanita, jangan terlalu mudah percaya oleh pujuk rayu dan janji manis seseorang. Ingatlah, yang berkilau itu belum tentu emas,” katanya.

Betty sebelum ini mendirikan rumah tangga dengan Bruce Dargus pada 2012 sebelum bercerai pada 2019. Hasil perkahwinan mereka dikurniakan sepasang cahaya mata iaitu Julia Claire Dargus dan Bruce Dean Dargus.


“Walau Syurga Bawah Tapak Kaki Suami Lepas Kahwin, Ibu Tetap Kena Jaga”

Selamat mendirikan rumah tangga dengan jejaka pilihan hati Wan Emir Astar minggu lalu, Mira Filzah berkata dia merupakan anak yang paling rapat dengan ibunya dan mengakui ibunya agar ‘berat’ untuk melepaskannya untuk berkahwin.

Menurut Mira dalam tiga orang adik-beradik dialah yang paling rapat dengan ibu dan ayah serta satu-satunya anak yang enggan memasuki sekolah asrama seperti kakak dan adiknya.

“Ada satu cerita, Adik Mira, mak bagi lepas kahwin dulu. Dia cakap Mira last lah, bagi Aina lepas dulu. Angah last okay, angah kerja dulu. Itu pesanan dia, kadang-kadang Mira rasa macam, “Hmmm…tak nak lepas lagi lah tu.

“Boleh kata Mira paling rapat berbanding tiga adik-beradik lain. Macam kakak dan adik Mira, selepas darjah 6 mereka dah masuk boarding school. Mira ni jenis tak nak masuk boarding school nak duduk dekat rumah je.

“Jadi Mira paling lama bersam mak dan abah di rumah. Hampir setiap masa jugalah muka ini mereka hadap. Kalau nak bebel ke marah ke, muka inihlah juga sebab adik beradik lain jauh,” katanya.

Bagaimanapun, Mira berkata dia akan menjaga dan sanggup melakukan apa sahaja untuk ibunya yang melahirkan dan membesarkannya meskipun selepas berkahwin. Ujarnya, sudah menjadi tanggungjawab anak untuk menjaga ibu bapa.

“Walaupun syurga di bawah tapak kaki suami lepas kahwin, tapi ibu tetap kita kena jaga kena sayang. Ibu kita sendiri itu masih tanggungjawab kita. Kita sebagai anak perempuan lagilah patut rasa lebih dekat dengan ibu,” katanya.


Arwah Sandra Dianne Minta Baju Putih Sebelum Kemalangan

Berkongsikan kenangan terakhir bersama arwah, ibu kepada penyanyi Sandra Dianne berkata pada hari sebelum terbabit dalam kemalangan di Lebuhraya Utara Selatan Hubungan Tengah (Elite) berhampiran Subang Jaya, Sabtu lalu, anaknya meminta baju putih lengan panjang.

Ibunya, Nor Syakinah berkata anaknya itu mahu membawa baju tersebut ke latihan penuh Big Stage 2020 di Pusat Konvensyen Antarabangsa Putrajaya (PICC). Lebih meruntun jiwa, anaknya meminta mendoakan untuknya untuk membuat persembahan.

“Pagi sebelum dia ke latihan penuh, saya kejutkan untuk dia mandi sebelum air tiada. Selepas mandi dan bersiap, seperti biasa dia akan luangkan masa dulu bersama adiknya.

“Selepas itu dia salam saya dan ayah dia. Sewaktu keluar bilik dia patah balik dan tanya saya jika ada baju putih lengan panjang. Saya cakap tiada, cuma yang ada hanya inner warna putih.

“Dia cakap tidak apa. Saya macam tak puas hati, saya cari lagi baju putih di almari lain dan jumpa. Dia pun bawa baju itu. Ketika itu perasaan saya sudah lain.

“Sebelum dia keluar rumah, saya tunggu di ruang tamu dan berikan dia kata semangat untuk buat persembahan terbaik. Dia pun minta saya doakan untuknya. Selepas salam dan peluk cium, saya pesan untuk memandu berhati-hati.

“Ketika dalam kereta, dia sempat cakap ‘bye mama, jangan lupa tutup ‘gate’. Itulah perbualan terakhir kami,” katanya kepada Harian Metro.

Menurut Nor Syakinah, jenazah sempat dimandi, kapan dan disembahyangkan di Hospital Putrajaya sebelum dibawa pulang ke kampung halaman di Kg Kauluan, Tuaran, Sabah dan sudah selamat dikebumikan lewat petang tadi.

“Sebagai ibu mestilah sedih sebab kehilangan anak yang menyayat hati. Dia hilang sekelip mata.

“Alhamdulillah, segala urusan hari ini dipermudahkan Allah SWT. Semuanya lancar dari hospital sehinggalah tiba di Sabah petang tadi.

“Di hospital jenazah dimandi, dikapan dan disembahyangkan. Setibanya di kampung pun jenazah disembahyangkan sekali lagi,” katanya.


Ustaz Ebit Lew Tunai Janji Sediakan ‘FoodBank’ Bantu Golongan Memerlukan

Umum mengetahui pendakwah terkenal, Ustaz Ebit Lew telah pun membuka 10 cawangan pasar raya miliknya diberi nama ElewsMart yang menawarkan barangan dengan harga yang murah.

Malah, Ustaz Ebit juga akan menyediakan FoodBank untuk membantu golongan yang memerlukan. Terbaru, pendakwah itu menunaikan janjinya apabila menyediakan Foodbank di semua cawangan ElewsMart.

BACA: Ustaz Ebit Lew Mahu Buka 30 Lagi Elewsmart Sebelum Hujung Tahu

Foodbank itu membolehkan mereka yang memerlukan untuk mengambil barangan keperluan asas kepada sesiapa sahaja secara percuma. Selain itu orang ramai juga dialu-alukan untuk menyumbang barangan pada rak yang tersedia.

Menerusi perkongsian di Facebook, Ustaz Ebit berkata barangan tersebut adalah untuk semua tanpa mengira agama dan bangsa.

Ustaz Ebit turut menceritakan kesusahan beliau yang dahulu pernah hidup susah dan terpaksa ikat perut semata-mata untuk memberi duit gajinya kepada ibu bapanya di kampung.

Perkongsian Ustaz Ebit itu mendapat pelbagai reaksi daripada netizen yang mengagumi usaha murni beliau dan mendoakan semoga perniagaannya terus berkembang serta berjaya untuk terus membantu golongan yang memerlukan.


“Ramai Je Yang Muka Lawa Tapi ‘Bawah’ Bersawang & Berbau”

Bakal melancarkan produk jamunya sendiri tidak lama lagi, pelakon yang juga isteri kepada Shaheizy Sam iaitu Syatilla Melvin mengakui dia sudah mengamalkan pengambilan jamu sejak muda ketika berusia 15 tahun lagi.

Merasai kebaikan daripada pengambilan jamu, Syatilla mahu berkongsikan dengan wanita di luar sana. Ujarnya, jamu yang dinamakan Pengasih itu dihasilkan daripada ramuan terbaik hasil dari pengalamannya sendiri dan nasihat dari mereka yang bertauliah.

BACA: Makan Jamu Sejak 15 Tahun, Syatilla Melvin Yakin Sam Tak Cari Lain

“Saya sendiri boleh rasa impaknya ketika bujang dan sekarang. Rasa lebih bertenaga malah dapat merasakan perbezaan dari segi dalaman, apatah lagi selepas berkahwin dan melahirkan anak.

“Ia juga boleh menjaga hubungan suami isteri. Apatah lagi zaman sekarang kita boleh lihat pelbagai permasalahan di antara suami dan isteri.

“Ia sangat membantu hubungan bersama suami sebab kita tak boleh nafikan antara punca perceraian di negara ini berpunca daripada faktor dalaman di samping hal lain.

“Sebab tu saya nak tolong wanita, saya percaya hubungan intim yang baik perlu berjalan di antara suami dan isteri demi keharmonian rumah tangga. Hubungan seksual sangat penting dalam rumah tangga. Ia kunci kita kekal bahagia,” katanya.

Dalam pada itu, Syatillah berkata sebagai wanita penjagaan bahagian intim juga perlu dititikberatkan. Katanya, ramai wanita diluar sana memiliki rupa yang cantik tetapi tidak menjaga bahagian intim.

“Ramai je yang muka lawa tapi ‘bawah’ bersawang atau berbau. Jadi, kalau boleh saya nak didik golongan hawa untuk seimbangkan di antara kecantikan dan luaran. Jangan hanya banyak melabur pada kecantikan luaran tapi dalaman terbiar.

“Kadang-kadang kalau nak bandingkan dengan bini muka punyalah cantik gila tapi skandal suami muka macam tapak kaki, kenapa pilih yang tak elok sedangkan isteri cantik?” katanya.

Untuk rekod, Syatilla dan Sam mendirikan rumah tangga pada 8 Februari 2016 dan kurniakan dua cahaya mata iaitu Sheriv Samheizy, 3 dan Sarima Samheizy, 2.


Kongsi Foto Baca Al-Quran, Netizen Doa Fathia Latiff Terus Istiqamah

Kembali berhijab semula sebelum Ramadan lalu, keputusan Fathia Latiff mendapat reaksi positif dan disambut baik oleh ramai pihak. Baru-baru ini, perkongsian Fathia di Instagram menjadi perhatian ramai netizen.

Foto tersebut memaparkan pelakon itu mengenakan telekung sedang kusyuk meneliti setiap bait surah dan juga terjemahannya. Perkongsian Fathia itu membuatkan rata-rata pengikut gembira dengan perubahan pelakon cantik itu.

Diruangan komen rata-ratanya memberikan komen positif dan mengatakan secara tidak langsung foto itu memberikan motivasi kepada mereka untuk melakukan perkara yang sama. Bagaimanapun, Fathia kemudiannya bertindak menutup semula ruangan komen.

“Alhamdulillah, semoga istiqomah”, “Sukanya tengok Fathia sekarang,” dan “Semoga istiqomah Fathia, dah boleh cuba macam Fathia,” tulis netizen.

Terdahulu, Fathia mencetuskan kontroversi apabila membuat keputusan untuk tidak lagi bertudung pada tahun 2019 selepas tiga tahun berhijab. Bagaimanapun, pelakon itu membuat keputusan untuk kembali berhijab sekitar Jun lalu.


Kini Bergelar Jutawan, Hafiz Hamidun Pernah Susah Sampai Duit Tinggal RM1

Meskipun kini sudah bergelar jutawan, Hafiz Hamidun masih merendah diri dan ia bukan alasan untuk penyanyi dan komposer itu hanya ‘goyang kaki’ kerana dia tetap perlu bekerja keras lagi.

Seperti ahli perniagaan lain, Hafiz juga pernah melalui fasa jatuh bangun dan perlu melunaskan pelbagai komitmen. Ujarnya, walaupun bergelar jutawan dia tetap perlu bekerja setiap hari kerana ada tanggungjawab perlu dilaksanakan.

“Saya tak nafikan tapi bukanlah untuk berbangga. Saya rendah diri sebab saya pun masih bekerja. Kalau orang kata jutawan yang tak payah kerja, saya pun kalau boleh nak macam itu.

“Tapi saya tetap kena kerja juga setiap hari, saya ada waktu jatuh bangun. Saya bukan hanya buat muzik saja, tapi saya ada buat investment dan saya juga ada beli property.

“Lagipun saya berniaga dan ada tanggungjawab, kena fikir tentang staf, bayar cukai dan zakat. Bukan nak kata kita ni kaya raya,” katanya kepada mStar.

Berkongsikan fasa kesusahan ketika awal pembabitannya dalam bidang seni, Hafiz berkata dia pernah sehingga satu ketika duit dalam dompet hanya tinggal RM1 sahaja dan kereta yang baru dibeli ditarik kerana tidak mampu untuk membayarnya.

“Saya sudah lalui fasa kesusahan sebelum ini. Masa awal pembabitan dalam bidang seni saya pernah hanya tinggal RM1 dalam dompet dan ketika itu saya nak pergi rumah kakak dekat Cheras.

“Tapi nak lalu tol yang RM1.10. Duit tak cukup ni sebab memang tinggal betul-betul seringgit. Saya ambil keputusan pergi kedai, beli mi segera harga 80 sen dan balik rumah, makan sambil tengok TV.

“Menitis juga air mata saya waktu itu. Pernah juga kereta yang saya baru beli tapi lepas tu tak ada duit nak bayar. Waktu itu hanya ada duit untuk makan saja. Dah dua bulan tak bayar terus kena tarik.

“Sebab itu saya bekerja keras untuk capai kehidupan sekarang ini. Saya memahami generasi muda yang berdepan masalah kewangan tapi apa yang penting, kena rajin berusaha,” katanya.


Suria FM Lancarkan Program Digital Terbaru, Suria Duo X Bakal Gabungkan 6 Penyanyi Terkenal

Siapa yang tak kenal dengan jenama stesen radio Suria FM yang sentiasa memainkan lagu-lagu terbaru dan lagu cinta yang menjadi ikutan ramai hasil putaran lagu dari DJ Lin.

Terbaru radio Suria FM, kembali dengan program Suria Duo X yang bakal menemui pendengar menerusi platform digital bermula pada 11 September  ini.

Program terbaru Suria Duo X ini, adalah satu program digital yang menggabungkan penyanyi lama dan penyanyi baru seperti Aina Abdul, Siti Sarah, Ezad Lazim, Ara Johari, Azlan & The Typewriter dan Syamel di atas satu pentas.

Penyanyi pujaan ramai ini akan menyanyikan lagu popular pasangan masing-masing dan lagu duet yang diubah gubahan muziknya.

Memang hit habis jika anda dapat lihat gabungan duo ini bernyanyi. Masing-masing diantara mereka mempunyai suara yang mampu memikat hati para pendengar. Program ini boleh ditonton secara langsung di Facebook Suria FM dan Youtube Suria TV.

Anda juga boleh menyaksikan persembahan artis kegemaran anda setiap minggu dan rebut peluang memenangi sebahagian wang tunai berjumlah RM10,000 serta peluang menyanyi bersama kumpulan pilihan anda di pentas Finale Suria Duo X pada 9 Oktober ini.

Peluang terbuka kepada orang ramai dengan hanya merakam ‘cover’ lagu duet kumpulan pilihan dan muat naik di Instagram masing-masing berserta tag @suriamalaysia dan #suriamalaysia  #SuriaDuoX dan #namakumpulanpilihan. Nama kumpulan nanti akan dipaparkan ketika anda membuat persembahan.

Bagi anda yang ingin menyertai kumpulan Suria Duo X ini boleh mendapatkan lagu duet Suria Duo X selepas persembahan setiap minggu di laman www.suria.my/suriaduox/

Saksikan episod pertama Suria Duo X pada 11 September ini jam 9.00 malam di Facebook Suria FM dan Youtube Suria TV dengan gandingan artis yang pertama, Syamel dan Siti Sarah.


Sambut Ulang Tahun Perkahwinan Ke-4, Aliff Aziz Akui Bukan Suami Sempurna

Menyambut ulang tahun perkahwinan mereka yang keempat semalam, pelakon dan penyanyi Aliff Aziz memuat naik coretan romantis buat isterinya, Bella Astillah sempena hari istimewa itu.

Menerusi perkongsian itu, Aliff menyatakan rasa rindu dan syukur kerana memiliki isteri sebaik Bella. Kata Aliff lagi, dia masih belum menjadi suami yang sempurna namun dia akan mencuba sebaik mungkin.

Kata Aliff lagi, dia berharap agar wabak pandemik COVID-19 akan segera berakhir suapaya mereka sekeluarga dapat bersatu semula seperti sedia kala. Difahamkan, Aliff kini berada di Singapura bersama keluarganya.

“Hari ini menandakan ulang tahun ke-4 untuk kita sayang. Saling mengenali selama 7 tahun dan menempuh banyak rintangan bersama sejak itu.

“Saya belum menjadi suami yang sempurna tetapi Allah memberkati kami untuk terus kuat. Dengan adanya anak-anak kami, saya berdoa wabak ini segera berakhir dan saya dapat bertemu mereka. Semoga tahun-tahun mendatang untuk kita lebih diberkati. InsyaAllah… I love you,” tulisnya.

Diruangan komen rata-rata netizen turut mengucapkan selamat ulang tahun buat pasangan itu serta mendoakan perkahwinan yang dibina akan berkekalan sehingga ke syurga.

Aliff Aziz dan Bella Astillah mendirikan rumah tangga September 2016 sebelum mengambil keputusan untuk berpisah pada Mei tahun lalu. Namun, mereka kembali rujuk semula ketika berada dalam tempoh edah.


Penyanyi & Peserta Big Stage, Sandra Dianne Meninggal Dunia

Selepas beberapa hari dilaporkan koma, penyanyi dan peserta Big Stage, Sandra Dianne yang terlibat dalam kemalangan jalan raya Sabtu lalu disahkan meninggal dunia di Hospital Putrajaya, awal pagi, hari ini.

Penyanyi berusia 26 tahun itu dilaporkan koma dan ditempatkan di unit rawatan rapi (ICU) hospital itu. Berita sedih itu dikongsikan oleh beberapa artis dan rakan terdekat penyanyi berkenaan.

Terdahulu, Sandra yang popular dengan lagu Hey Kau terbabit dalam kemalangan jalan raya ketika dalam perjalanan untuk menjalani latihan penuh Big Stage di Pusat Konvensyen Antarabangsa Putrajaya (PICC).

Difahamkan, kereta yang dinaiki arwah bersama seorang rakannya itu brek mengejut secara tiba-tiba sebelum hilang kawalan dan terbalik.


“Ramai Yang Suka Bergurau Tanpa Fikir Perasaan Saya”

Diusik netizen berhubung sekeping gambar memaparkannya bersama tiga pelakon wanita, Juliana Evans, Emma Maembong dan Mira Filzah yang pernah dikaitkan dengannya, bagaimanapun, Zizan Razak enggan mengulas mengenai perkara itu.

Menurut Zizan ramai suka bergurau dengannya tanpa mengambil kira perasaannya disebabkan seorang pelawak. Ujarnya, dia kini bercelaru dan risau memikirkan keadaan nenek sedang uzur dan berharap masyarakat memahami perasaannya.

“Buat masa ini, saya tak fikir mengenai kahwin atau apa sahaja ke arah jodoh. Saya tiada masalah mengenainya kerana banyak perkara lain yang lebih penting untuk diberikan perhatian. Saya menjaga ibu dan keluarga saya.

“Ditambah pula keadaan nenek sedang sakit, jadi ia agak merisaukan. Saya sudah kembali sibuk dengan kerja, nenek pula dalam keadaan uzur. Saya bimbang tidak dapat pulang ke kampung jika berlaku apa-apa kerana tidak mahu menyusahkan produksi.

“Sebab itu, emosi saya sedikit terganggu kerana kesibukan kerja dan memikirkan keadaan nenek. Sejujurnya, saya tidak mendapat rehat yang cukup selepas pulang ke kampung menziarahi nenek, baru-baru ini,” katanya kepada BH Online.

Dalam pada itu Zizan berkata, emosinya mudah terusik dan terganggu apabila tidak cukup rehat kerana baru sahaja pulang dari melawat neneknya. Katanya lagi, tidak semua orang faham apa yang sedang dilalui.

Tambah Zizan lagi, dia dan keluaga bimbang kerana neneknya bukan sakit biasa tetapi menghidap kanser ditambah pula dengan usia neneknya kini sudah lebih 80 tahun.

“Nak tak nak, saya terpaksa memujuk hati sendiri. Ada kala, saya penat memikirkan bila orang nak faham keadaan saya.

“Bagaimanapun, saya cuba sedaya upaya kuat untuk diri sendiri. Orang ingat bila bergelar seorang pelawak, saya boleh bergurau setiap masa. Jadi, saya harap semua faham kenapa hari ini saya tidak berapa okay.

“Lagipun, nenek bukan sakit biasa, doktor mengesyaki nenek menghidap kanser. Setakat ini, belum dapat dipastikan kerana mereka masih melakukan ujian. Jika soal lain saya tak kisah, tetapi apabila membabitkan nenek, hati saya berkecamuk.

“Nenek pula bukan sakit biasa seperti demam yang diberi ubat boleh sembuh. Dia pun sudah berusia lebih 80 tahun, ia menambahkan kerisauan saya dan keluarga,” katanya.